Uz propisane mere bezbednost mališana i zaposlenih zagarantovana – Podrinske\nUz propisane mere bezbednost mališana i zaposlenih zagarantovana\nŠabački vrtići počeli sa radom\nNakon ukidanja vanrednog stanja vrtići Predškolske ustanove „Naše dete“ u ponedeljak su ponovo počeli sa radom u skladu sa svim propisanim merama zaštite, u cilju očuvanja zdravlja dece i zaposlenih. To podrazumeva i da se beskontaktnim toplomerom meri temperatura deci i roditeljima pre ulaska u vrtić, uz obaveznu dezinfekciju prostorija tri puta dnevno.\nDeca su najvažnija\nMališani čiji roditelji ne mogu da rade od kuće kvalitetno provode vreme sa svojim vaspitačima i drugarima. Gradonačelnik Nebojša Zelenović posetio je u utorak, 12. maja, vrtić „Sloboda“ i uverio se da se poštuju sve propisane mere. Poručio je da je Gradska uprava tu da obezbedi da se aktivnosti odvijaju na najbolji mogući način, da svi budu bezbedni, prvenstveno deca i da se život nesmetano odvija u okolnostima kada je pojačan oprez neophodan.\n-Obezbedili smo sve neophodno prema odluci Gradskog štaba za vanredne situacije da bi vrtići mogli da uđu u režim rada. Sada svoju decu mogu u vrtiću bezbedno da ostave oni roditelji čiji je posao takav da ne može da se odvija od kuće. Za to treba da nabave određene potvrde, uključujući i lekarsku da su deca zdrava. Važno je da sve bude potpuno bezbedno i da svi poštujemo propisane mere. Deca su nama najvažnija i sada kada su otvoreni vrtići sve treba da bude urađeno tako da roditelji ne brinu i mogu da odlaze na posao nesmetano i zarađuju svoju platu. Ne smemo dozvoliti životu da se zaustavi, moramo učiniti sve što je do nas da se život normalizuje- istakao je Zelenović.\nSva deca u kontaktu sa vaspitačima\nDirektorka Sandra Mićić potvrdila je da PU „Naše dete“ poseduje dovoljno zaštitne opreme i dezifekcionih sredstava, prema uputstvima nadležnih.\n-Nešto smo obezbedili kao ustanova, nešto smo dobili od Grada, kao i od privrednika, koji su donirali alokohol, male blaznice za dezinfekciju ruku, telefona, radnih površina, sjajni ljudi se nudili pomoć bilo koje vrste. Sve vreme smo imali odličnu komunikaciju sa Gradskim štabom za vanredne situacije i vrlo brzo nam je, i pre nego što smo zatražili, sve neophodno bilo obezbeđeno- dovoljno sredstava za dezinfekciju, zaštitnih maski za vaspitače, dok rukavice nisu neophodne, kao podsetnik da se higijena ruku mora održavati češće, prema preporukama resornog ministarstva i Zavoda za javno zdravlje- objasnila je Mićićeva.\nIako je obuhvat Predškolske ustanove više od 3.500 mališana, u izmenjenim okolnostima krenuli su samo oni koji ispunjavaju propisane uslove- da roditelji ne mogu da rade od kuće i uz zdravstvenu potvrdu pedijatra, što je ukupno 443 dece u celodnevnom boravku pre podne i popodne. Sa ostalima nije prekinuta komunikacija, te su sa vaspitačima preko Viber grupa u redovnom kontaktu.


Tužilaštvo i Uprava carina traže ilegalnu štampariju lažnih akciznih markica - PV Informer\nTužilaštvo i Uprava carina traže ilegalnu štampariju lažnih akciznih markica\nUprava policije i tužilaštvo provjeravaju ko u Crnoj Gori posjeduje ilegalnu štampariju za štampanje lažnih akciznih markica. To se može zaključiti na osnovu podataka iz Izvještaja o aktivnostima na suzbijanju sive ekonomije sa predlogom mjera za suzbijanje sive ekonomije. Radi se o izvještaju koji tretira period realizovanih aktivnosti tokom 2018. godine i od januara do septembra 2019. godine, piše Dan.\n“Tokom kontrole jednog maloprodajnog objekta u Budvi otkrivene su akcizne markice za koje je provjerom”, vještačenjem kod štamparije Obod Cetinje potvrđena sumnja da su one falsifikovane. Obaviješteni su Uprava policije i nadležno tužilaštvo radi preduzimanja istražnih radnji u cilju otkrivanja obima ove zloupotrebe i eventualnog pronalaženja „štamparije” u kojoj su izrađene akcizne markice piše u dijelu izvještaja o aktivnostima Uprave carina vezanim za suzbijanje sive ekonomije. Nije objašnjeno na kakvim proizvodima su uočene lažne akcizne markice.\nDan je tragom tih informacija poslao pitanja Upravi carina i nadležnom osnovnom državnom tužilaštvu u Kotoru, međutim, u odgovorima nije otkriveno ni kada su tačno policija i tužilaštvo obaviješteni o postojanju falsifikovanih akciznih markica, ali ni detalji o preduzetim istražnim radnjama. Iz Uprave carina kratko je odgovoreno: “Navedeni predmet se nalazi u radu kod drugih nadležnih državnih organa, te o istom ne možemo davati podatke”.\n“Dežurni tužilac obaviješten je o navedenom od strane službenika UP CB Budva i naložio je preduzimanje određenih radnji, kako bi se utvrdilo da li u postupanju bilo kog lica ima elemenata krivičnog djela za koje se gonjenje preduzima po službenoj dužnosti. Radi zaštite od objelodanjivanja podataka koji se odnose na sadržinu preduzetih radnji u pretkrivičnom postupku i dokaza prikupljenih izviđajem, nijesmo u mogućnosti da odgovorimo na pitanja koje su radnje preduzete, te o sadržini prikupljenih dokaza”, piše u odgovoru kotorskog Osnovnog državnog tužilaštva.\nU Izvještaju o aktivnostima na suzbijanju sive ekonomije sa predlogom mjera za suzbijanje sive ekonomije piše, između ostalog, i da je Uprava carina intenzivno radila na jačanju regionalne i međunarodne carinske saradnje u oblasti bezbjednosti u cilju efikasne borbe protiv nelegalne trgovine brza razmjena obavještajnih informacijau oblasti kretanja robe, najava i evidentiranja sumnjivih pošiljki ili lica i blagovremenog otkrivanja nezakonitosti u prometu robe.\n“U izvještajnom periodu razmijenjene su 34 informacije na nacionalnom nivou sa tuži l aštvom, Upravom policije i ostalim organima za sprovođenje zakona, od čega jedno obavještenje nadležnom Osnovnim državnom tužilaštvu o postojanju sumnje da je počinjeno krivično djelo, tri informacije Specijalnom držvanom tužilaštvu zbog osnovane sumnje da se radi o carinskoj prevari i jedna informacija Upravi policije”, piše u izvještaju.\nRazmijenili 80 informacija\nUprava carina intenzivno sarađuje i razmjenjuje informacije sa partnerskim službama, kao i sa međunarodnim organizacijama i institucijama, kao što su OLAF i Interpol.\nU izvještajnom periodu ostvarena je saradnja sa OLAF-om, preko AFIS sistema kojem Uprava carina ima pristup do nivoa zemlje kandidata, sa kojim je razmijenjeno 80 informacija. Uprava carina je učestvovala na godišnjoj Konferenciji OLAF-a koja je održana u periodu od 9. do 12. septembra. 2019. godine u Zagrebu piše, između ostalog, u Izvještaju o aktivnostima na suzbijanju sive ekonomije sa predlogom mjera za suzbijanje sive ekonomije.


BRISEL – Lideri članica NATO-a izrazili su nepokolebljivu posvećenost dogovorenog cilja u vezi sa trošenjem sredstava za vojsku i izrazili zabrinutost zbog prijetnji koje predstavljaju Rusija, Iran i Sjeverna Koreja, javili su belgijski mediji.\n“Posvećeni smo balansu snošenja troškova i odgovornosti članstva u NATO-a”, navodi se u saopštenju objavljenom nakon Samita NATO-a u Briselu.\nAlijansa je izrazila zabrinutost zbog nedavnih aktivnosti Rusije, tvrdeći da su one umanjile stabilnost i bezbjednost.\nIz Bijele kuće u Vašingtonu saopšteno je da je predsjednik SAD Donald Tramp rekao liderima NATO-a da bi trebalo da povećaju procenat potrošnje na vojsku sa dva odsto bruto domaćeg proizvoda na četiri odsto.\nU saopštenju se navodi da izjava predsjednika SAD nije bila zvanični prijedlog, već poziv liderima da povećaju potrošnju na vojsku.\n← Svjedočili zatvorenici koji su bili u ćeliji sa Sejfovićem\nAmbasada SAD u Sarajevu osudila Vasićeve prijetnje novim genocidom →\nPRIPREME ZA VELIKI RAT: Iran sprema odmazdu za izraelski raketni napad\n3. May 2018. admin 0\n6. September 2018. admin 0


Kosovske takse – između ekonomskih i političkih interesa - Crno beli svet\nKosovske takse – između ekonomskih i političkih interesa\nPiše: Jovana Jakovljević\nU odnosima Kosova i Srbije godinama unazad postoje brojne, kako političke, tako i tenzije u oblasti trgovine. Poslednja u nizu izazvana je odlukom Vlade Kosova od 6. novembra 2018. da se poveća carina na uvoz robe iz Srbije i Bosne i Hercegovine za 10% pod obrazloženjem zaštite domaćeg tržišta. Ovakva odluka je u suprotnosti sa CEFTA sporazmom o slobodnoj trgovini, po kome pošiljalac robe ima povlasticu oslobađanja plaćanja carine na tu robu, ali ne i ostalih dažbina (PDV, akcize i drugo).\nPrvi rezultat odluke bio je povlačenje srpske delegacije iz pregovora u Briselu uz obrazloženje da se neće vraćati za pregovarački sto sve dok su odluka o uvođenju taksi i kršenje sporazuma o slobodnoj trgovini na snazi. Situacija se dodatno iskomplikovala nakon neuspešne aplikacije Kosova za prijem u INTERPOL, kada je Vlada Kosova za svoj neuspeh optužila Srbiju i povećala takse na uvoz robe iz Srbije i BiH 100%.\nDodatno, Ministarstvo trgovine i industrije Kosova izdalo je naredbu da trgovinska inspekcija i druge nadležne institucije zaustave potencijalni uvoz i prodaju svih proizvoda koji u svojoj deklaraciji imaju naziv “Kosovo i Metohija”, “Kosovo UNMIK” ili “Kosovo Rezolucija 1244”. Od inspekcije je zatraženo da se uklone proizvodi koji imaju bilo koju drugu oznaku na etiketi osim „Republika Kosovo”, jer se jedino na taj način postupa u skladu sa Ustavom i zakonima Kosova.\nOsim prekida u dijalogu između Beograda i Prištine, u periodu od godinu dana takse su doprinele i promenama u ekonomskim pokazateljima obe strane. Prema poslednjim podacima koje je izneo ministar trgovine, turizma i telekomunikacija Srbije, Rasim Ljajić, od uvođenja taksi do 8. avgusta 2019. godine na Kosovu je isporučeno manje robe u vrednosti od 280.800.000 evra. Za period od 261 dan, dnevno se šalje manje robe na Kosovo u iznosu od 1.075.000 evra, što je prema njihovim procenama ogromna šteta u finansijskom smislu.\nPre uvođenja taksi, Srbija je sa 13.3% imala najveći udeo u ukupnom uvozu Kosovu. Iz poslednjeg dostupnog izveštaja Agencije za statistiku Kosova za mesec septembar 2019. godine može se videti drastično smanjenje uvoza robe srpskog porekla na Kosovo u odnosu na isti mesec prethodne godine. Konkretno, u septembru 2018. izvršen je uvoz iz Srbije u iznosu 37.588.000 evra, dok je u istom mesecu ove godine uvezena roba u iznosu od svega 492.000 evra, što iznosi smanjenje 98%. Sa druge strane, izvoz Kosova u Srbiju je ostao gotovo nepormenjen. U ovom trenutku, sa iznosom od 2.569.000 evra za mesec septembar 2019. godine nadmašuje uvoz iz Srbije.\nIako je jedan od rezultata uvođenja taksi da je izvoz Kosova u Srbiju veći od uvoza, on je praktično zanemarljiv sa stanovišta kosovske ekonomije u celini, tako da recipročna mera Srbije ne bi imala iste posledice kao i carine na uvoz iz Srbije. Srbija trenutno procenjuje kolika bi šteta umanjenog izvoza na Kosovo mogla da bude po BDP, a najgori scenario je da bi to moglo da utiče sa 0.8%, što bi praktično značilo da niko od privrednika koji izvoze robu na Kosovo ne nađe neka alternativna tržišta. Međutim, iz Ministarstva trgovine, turizma i telekomunikacija Srbije imaju optimističan stav i veruju da će uticaj uvedenih taksi na BDP Srbije biti manji od najlošije prognoze.\nEkonomske analize na Kosovu pokazuju da je uprkos drastičnom smanjena uvoza iz Srbije, ukupan uvoz nastavio da raste, a takođe i trgovinski deficit, koji beleži porast za 5,4% u poređenju sa prethodnom godinom. Roba srpskog porekla zamenjena je proizvodima iz drugih zemalja, i to u najvećoj meri robom iz Turske, Grčke, Nemačke, Albanije, Severne Makedonije i Slovenije, koje su značajno povećale svoj izvoz na Kosovo.\nKako sa kosovske strane nije postojala preliminarna analiza mogućih efekata uvođenja taksi, osim negativnog utcaja na srpsku privredu, takse su izazvale i porast cena na Kosovu. Zamenom srpskih proizvoda proizvodima iz drugih zemalja, cene hrane na Kosovu u periodu nakon uvođenja taksi (novembar 2018. – mart 2019.) bile su više za 5,3% nego u istom periodu prethodnih godina, navodi se u istraživanju GAP Instituta iz Prištine. Takođe, lokalni proizvođači nisu imali odgovarajuću supstituciju za određene proizvode na koje je postalao je primenjiva odluka o 100% povećanja taksi. Drugi razlozi koji su mogli uticati na povećanje cena su povećani troškovi za sirovine i povećani troškovi za uvezene proizvode iz drugih zemalja.\nPostoje sumnje da se određene vrste robe srpskog porekla, poput žitarica, uvoze na Kosovo preko drugih zemalja iz regiona, što dodatno šteti lokalnim proizvođačima jer to utiče na povećanje uvozne cene usled povećanja transportnih troškova. U prilog tome govore i podaci kosovske Agencije za statistiku koji ukazuju da takse utiču na podizanje cena proizvoda, odnosno da su, primera radi, hleb i žitarice na Kosovu poskupeli za 12,5%.\nUticaj na carinske prihode\nNa osnovu poslednjih dostupnih carinskih podataka, redovni uvoz robe iz Srbije u periodu januar – april 2019. godine smanjen je za više od 98%, u odnosu na isti period prošle godine. Naime, na osnovu carinskih evidencija, za period januar-april 2019 godine carina je prikupila oko 1,03 miliona evra carinskih prihoda za vrednost uvoza poreklom iz Srbije, dok je u periodu prethodne godine prikupljeno oko 30,32 miliona evra. Negativan efekat na carinske prihode od uvoza robe poreklom iz Srbije nadoknađen je povećanjem uvoza iz drugih zemalja, uz dodatni efekat na carinske prihode, navodi se u prvom kvartalnom ekonomskom biltenu Ministarstva finansija Kosova za 2019. godinu. Prema prikazanoj kalkulaciji, neto efekat na carinske prihode za period januar-april 2019. je oko 7 miliona evra viši kao rezultat primene odluke o uvođenju takse.\nPoseban segment carinskih prihoda čini Fond za razvoj severa Kosova, koji je osnovan sa ciljem podrži socio-ekonomski razvoj u četiri opštine na severu Kosova. Sredstva za Fond se obezbeđuju od carinskih prihoda prikupljenih na prelazima 1 (Jarinje) i 31 (Brnjak), od carinjenja robe koja je namenjena za sever Kosova kao i od carinjenja robe preduzeća koja su registrovana u nekoj od četiri opštine na severu Kosova. Do kraja 2018. godine u ovaj Fond je prikupljeno više od 15,5 miliona evra, od čega je približno 11 miliona dodeljeno opštinama na severu kroz finansiranje određenih infrastrukturnih i razvojnih projekata. Međutim, od novembra 2018. godine, od kada je odluka o uvođenju taksi na robu srpskog porekla na snazi, do danas, sredstva iz Fonda nisu dodeljena za realizaciju nijednog projekta u nekoj od opština na severu Kosova. Pored toga, nije poznata dinamika, niti posledice po prikupljanje sredstava u Fond nakon uvođenja taksi.\nUticaj na normalizaciju odnosa između Beograda i Prištine\nOd uvođenja taksi i povlačenja Srbije iz pregovaračkog procesa, dve strane su umesto napretka u normalizaciji odnosa postale još više udaljene. Sa jedne strane postoji čvrst stav Srbije da se neće vraćati za pregovarački sto sve dok je odluka Vlade Kosova o uvođenju 100% taksi na robu srpskog porekla na snazi, dok je sa druge strane stav dosadašnje Vlade Kosova bio da neće doći do ukidanja taksi dok Srbija ne prizna nezavisnost Kosova.\nTakođe, Međunarodna zajednica je bila veoma jasna u osudi kosovskih mera i upozoravala je na to da takva poreska politike ne doprinosi napretku u pregovorima sa Beogradom, kao i da predstavlja jasno kršenje sporazuma CEFTA. Tokom samita u Berlinu, sastanka koji je održan u aprilu ove godine i koji se odnosio na političku i ekonomsku sudbinu balkanskih država koje nisu članice EU, Francuska i Nemačka su pokazale spremnost da doprinesu nastavku dijaloga Beograda i Prištine, ali je za takvu ulogi potrebno da prepoznaju posvećenost obe strane.\nUpravo iz tog razloga, jedan od glavnih izazova za političke stranke koje će nakon izbora održanih na Kosovu 6. oktobra 2019. formirati novu Vladu, mogao bi da bude razmatranje pitanja da li ukinuti ili nastaviti sa sprovođenjem odluke prethodne Vlade koja se odnosi na povećanje taksi. U tom smislu, dalji tok pregovora sa Srbijom, kao i sam proces normalizacije odnosa koji treba da doprinese iznalaženju kompromisnog rešenja, svakako će umnogome zavisiti od stava nove Vlade prema odluci o ukidanju taksi.\nJasno je da je nakon godinu dana od prekida dijaloga, u cilju iznalaženja kompromisnog rešenja, realnije očekivati vraćanje za pregovarački sto nego dalju radikalizaciju. Međutim, imajući u vidu istoriju dešavanja u odnosima između Srbije i Kosova, svaki razvoj događaja koji stvaraju „novu realnost“ je moguć.\nPrevious Pristup dokumentima: “Meni su sva vrata zatvorena”\nNext Kosovo’s tariffs – between economic and political interests


Ministar prosvete i kulture Republike Srpske Natalija Trivić izjavila je da su pozitivne prve informacije o početku odvijanja nastave na daljinu za učenike osnovnih škola u Srpskoj putem programa RTRS.\n– Nastava na daljinu putem programa RTRS pokazala se efikasna gde kroz određene programe dajemo instrukcije i osnovna usmerenja za predmete koji su u skladu sa nastavnim planom i programom za učenike osnovnih škola – rekla je Trivićeva danas novinarima u Banjaluci, prenosi Srpskainfo.\nOna je istakla da se nastavlja sa ovim vidom odvijanja nastave sve dok ne prođe kriza sa virusom korona i đaci ne budu ponovo u svojim klupama.\nNASTAVA NA DALJINU U SRPSKOJ Počelo emitovanje školskog programa za učenike (VIDEO)\nTrivićeva je rekla da je program odvijanja nastave na daljinu kreiralo resorno ministarstvo po nastavnom planu i programu Republičkog pedagoškog zavoda i uz produkciju RTRS.\nNa pitanje da li će biti sednica Vlade Republike Srpske s obzirom da je juče proglasila vanrednu situaciju, Trivićeva je rekla da Vlada ima svakodnevne sednice i da se to očekuje i danas.\nNa kanalima RTRS danas je počela nastava za osnovce na daljinu, odnosno putem TV prenosa.\nPOČELA DEZINFEKCIJA I PRIPREMA ŠKOLA Trivić: Minimalne šanse za zarazu tokom nastave\nKOZARSKA DUBICA NAKON ZEMLJOTRESA Štetu prijavilo oko 500 građana, potreban smeštaj za 10 porodica\nZamenik načelnika opštine Kozarska Dubica Dušan Drljić predočio je danas ministru uprave i lokalne samouprave Republike Srpske Senki Jujić da su u zemljotresu u ovoj opštini oštećeni mnogi javni i privatni objekti, da je štetu već prijavilo oko 500 građana i da za sada ima do 10 porodica kojima mora da bude obezbeđen smeštaj.\nDEVOJČICA (4) OSTALA SIROČE Deset dana nakon što su majka i starija ćerka poginule u udesu kod Teslića, povredama PODLEGAO I OTAC\nU UKC Republike Srpske jutros je preminuo Zoran Livnjak (45), koji je teško povređen u saobraćajnoj nesreći na magistralnom putu kod Teslića 15. avgusta.


Vaterpolistkinje Mađarske osvojile zlato na EP u Beogradu\nŽenska vaterpolo reprezentacija Mađarske osvojila je zlatnu medalju na Evropskom prvenstvu u Beogradu, pošto je u finalu pobedila Holandiju sa 9:7 (3:3, 1:2, 3:2, 2:0).\nPo dva gola u ekipi Mađarske postigle su Ana Hana Kišteleki, Ildiko Tot i Barbara Bujka, a po jedan pogodak dodale su Dora Antal, Orsolja Takač i Ana Kristina Ilješ.\nDagman Gene bila je najefikasnija u ekipi Holandije sa tri gola, Jasmin Smit dodala je dva gola, a po jedan gol postigle su Sabrina Van Der Slot i Mod Megens.\nU prvom delu utakmice Mađarska je vodila sa golom razlike, ali je Holandija uspevala svaki put da izjednači rezultat, sve dok nije povela sa 5:4.\nMađarske vaterpolistkinje su ubrzo vratile prednost, ali su ekipe u poslednju deonicu ušle izjednačene, 7:7. Mađarska je u četvrtoj četvrtini uspela da sačuva svoj gol, ali i da postigne dva pogotka i tako treći put u istoriji osvoji Evropsko prvenstvo.\nŽenska vaterpolo reprezentacija Mađarske\nŽenska vaterpolo reprezentacija Holandije


Završena Obuka za početnice u agrobiznisu (Video) - Knjaževačke vesti\nHome / Ekonomija / Završena Obuka za početnice u agrobiznisu (Video)\nPerspektive i izvori finansiranja za početnice u agrobiznisu bila tema je obuke koja je održana u četvrtak u Regionalnom centru za stručno usavršavanje.\nU okviru projekta „Zajedno možemo sve“, koji opština Knjaževac, realizuje u saradnji sa organizacijom UN Woman, u četvrtak, 27. decembra, održava je obuka pod nazivom Perspektive i izvori finansiranja za početnice u poslovanju u liniji sektora agrobiznis.\nPredavač je bio diplomirani ekonomista Aca Ilic iz nevladine organizacije „Eneca“ iz Nisa. Ova organizacija već 13 godina bavi se pružanjem podrške i obukom početnika u preduzetništvu, kao i davanjem mentorske podrške. Obuka je održana u Regionalnom centru za stručno usavršavanje.-\nPrevious: Održana 31. sednica SO Knjaževac i novogodišnji koktel (Video)\nNext: Knjaževac : Otac (45) optužen da je u kupatilu silovao svog sina. Dečak (13) pokušao da se ubije


Kalinić: Kosovo i Metohija su za mene neizostavni deo Srbije, tako treba da ostane zauvek - Kosovo Online\nKalinić: Kosovo i Metohija su za mene neizostavni deo Srbije, tako treba da ostane zauvek\n14. Oktobar 2021. • 13:12\nIzvor: Kosovo Online/Mondo\nPovratnik u redove Košarkaškog kluba Crvena zvezda i vođa novog tima Nikola Kalinić rekao je da njegova izjava i Kosovu, koju je ranije dao, pogrešno protumačena i da mu je zbog toga žao, prenosi Mondo.\n"Žao mi je što je moja izjava oko Kosova i Metohije pogrešno preneta, shvaćena i protumačena. Zbog svega toga se loše osećam i to me kao mladog čoveka boli. Nisam imao nameru da bilo koga povredim, bilo kojom svojom izjavom i potezom, i ako se to dogodilo, izvinjavam se", rekao je Nikola Кalinić.\nOn je naglasio da je za njega "Kosovo i Metohija neizostavni deo Srbije i da tako treba da ostane zauvek".\nVođa novog tima Dejana Radonjića, koji je odlično počeo novu sezonu, kazao je da je uvek ponosno isticao zastavu Srbije, a da će jednu mesečnu platu donirati srpskom narodu na Kosovu.\n"Mislim da je važno da podsetim javnost da sam sa reprezentacijom svoje države Srbije osvojio srebrnu medalju na Svetskom prvenstvu u Madridu 2014. godine, kao i na Olimpijskim igrama u Riju 2016. godine. Osvajač sam Evrolige 2017. godine u Istanbulu, gde sam po završetku finalne utakmice stavio na sebe zastavu svoje države Srbije. U prilog svemu ovome, odlučio sam da doniram jednu svoju mesečnu platu crkvi namenski za pomoć srpskom narodu na Кosmetu", poručio je Kalinić.\nKošarka crvena zona Sport Kosovo i Metohija\nhaha kad se probudis od sanje sta je realitet albanska kosovo sanjaj kalinice sanjaj shahshs\nPreminuo košarkaški velikan Dušan Duda Ivković\nVelikan jugoslovenske, srpske i evropske košarke Dušan Duda Ivković preminuo je jutros u 78. godini, a ovu tužnu vest potvrdio je prvi čovek Radničkog Goran Kalinić, prenosi N1.


Kako moratorijum utiče na finansijsko stanje njegovih korisnika? - Vesti\nKako moratorijum utiče na finansijsko stanje njegovih korisnika?\nNakon početka pandemije korona virusa i proglašenja vanrednog stanja, Vlada Republike Srbije je krenula sa donošenjem niza mera i odluka\nSve to je imalo za cilj ublažavanje negativnih posledica po privredu i ekonomski sistem, jer je bilo evidentno da će upravo taj sektor pretrpeti značajne gubitke.\nSa tim u vezi, Vlada je donela Odluku o privremenim merama za očuvanje\nstabilnosti finansijskog sistema, koju je objavila na svom zvaničnom sajtu, a koja se tiče svih onih građana i privrednih društava koji imaju neku vrstu finansijske obaveze prema svojoj banci bilo da je reč o nekom obliku kredita, lizingu i sl.\nSamom pojavom ove vrste epidemije, vrlo brzo se reagovalo kada je finansijski sistem naše zemlje u pitanju. Nakon samo dva dana od proglašenja vanredne situacije, Vlada je donela ovu vrstu odluke sa kojom su se najpre upoznale banke, a zatim i njeni korisnici usluga. Jedna od takvih je tzv. Odluka o moratorijumu prilikom otplate kredita.\nUkoliko ste tek u procesu traženja stana, pogledajte oglase na našem sajtu:\nŠta predstavlja Odluka o moratorijumu?\nOdluka o moratorijumu praktično znači da svi korisnici kredita (u nastavku teksta fokusiraćemo se pre svega na stambene kredite) imaju pravo da biraju da li žele da odlože tj. stopiraju otplatu anuiteta po osnovu kreditnih obaveza, koji im uredno dospeva svakog meseca, na period ne duži od 90 dana.\nNažalost, mnogo naših građana je zbog aktuelne situacije sa Covid-19 ostalo bez stalnog zaposlenja što je direktno uticalo na njihovo finansijsko stanje pa im ovakva odluka kojom mogu trenutno da odlože dospele obaveze ide u prilog. Na taj način, barem na kratko ublažiće svoje trenutno poljuljano stanje sa finansijama, jer svima nam je poznato koliko u današnjem vremenu gubitak posla može uticati ne samo na pojedinca već na čitavu njegovu porodicu. Posebno se to odnosi na ona lica koja imaju neku vrstu finansijske obaveze poput otplate rate stambenog kredita.\nKako uopšte funkcioniše prihvatanje ove vrste odluke?\nNakon zvaničnog saopštenja Vlade, pa zatim i Narodne banke Srbije o aktuelnoj Odluci o stopiranju otplate glavnice i kamate na uzete kredite, sve banke su bile u dužnosti da korisnike svojih finansijskih usluga na vreme obaveste o trenutnim dešavanjima u finansijskom sistemu Srbije kako bi se adekvatno upoznali sa svojim mogućnostima koje se tiču vraćanja duga.\nSam princip obaveštenja korisnika kredita funkcioniše tako što banke na svojim sajtovima objave obaveštenje o primenjivanju odluke NBS, a njihovi klijenti imaju rok od deset dana da se izjasne o tome da li žele da prihvate ovu odluku ili ne. Oni su to mogli da učine bez odlaska u banku.\nGrađani koji jednostavno nisu imali potrebe za odlaganjem, morali su da se na određeni način izjasne da odbijaju ponudu i da žele da nastave redovno izmirenje svojih obaveza prema banci bez obzira na trenutnu situaciju u zemlji. To su mogli da učine na nekoliko načina: telefonskim putem, slanjem dopisa poštom ili elektronskim putem. Ovde se najčešće radi o građanima koji imaju zagarantovano radno mesto bez obzira na aktuelnu situaciju sa virusom i kojima odlaganje otplate rate po osnovu kredita ne bi ništa značilo kada se radi o njihovom finansijskom stanju. Prosto, mnogi se u tom slučaju vode računicom da bi na taj način samo produžili otplatu svog duga, a činjenica je da svi žele da se što pre otarase ovakve vrste finansijske obaveze.\nNa koga se sve odnosi Odluka o moratorijumu?\nSvi građani koji žive na teritoriji Republike Srbije (bilo fizička, pravna lica ili poljoprivrednici), koji imaju neku vrstu finansijske obaveze prema banci (bilo da se radi o nekoj vrsti kredita poput stambenog, keš kredita, investicionog ili nekoj drugoj vrsti, ili su korisnici finansijskog lizinga), imaju mogućnost da odlože plaćanje svojih mesečnih obaveza na minimum tri meseca kao što je saopšteno u Odluci Vlade. To automatski znači da se svim licima koja su zadužena produžava otplata kredita za tri meseca.\nDakle, bilo da ste korisnik nekog modela kredita ili lizinga, imate tu mogućnost da bar na kratko (sve dok bude trajala pandemija) ne izmirujete finansijske obaveze prema banci. Na sve ostale bankarske usluge poput platnog prometa, održavanja tekućih i deviznih računa, investicionih usluga i sl., moratorijum se ne može primeniti.\nOdluka o moratorijumu ne znači i otpis potraživanja banaka prema korisnicima stambenih kredita\nMeđu mnogima vlada zabuna da se Odlukom o zastoju u otplati kreditnih obaveza korisnici istih automatski oslobađaju njihovog plaćanja sve dok traje moratorijum u smislu da će im banke oprostiti dug za vreme tog perioda. Naravno da takva konstatacija nije tačna. Naime, klijentima bankarskih usluga koji imaju obavezu plaćanja anuiteta po osnovu stambenih kredita se samo daje mogućnost da odlože plaćanje ovakve vrste obaveze na određeni vremenski period ukoliko oni to žele.\nSa ekonomskog aspekta, da li prihvatanje moratorijuma nosi neke dodatne troškove za korisnike kredita?\nIako u Odluci o privremenim merama za banke radi ublažavanja posledica pandemije Covid-19 u cilju očuvanja stabilnosti finansijskog sistema stoji da svi korisnici moratorijuma neće imati nikakve dodatne troškove nakon isteka moratorijuma osim neznatnog rasta anuiteta. Malo detaljnijom i sveobuhvatnijom analizom može se zaključiti da moratorijum direktno utiče na poskupljenje kredita.\nRazlog za to je jednostavan. NBS u svom saopštenju nigde ne navodi da neće obračunavati redovnu kamatu na otplatu kredita prilikom trajanja moratorijuma, što znači da će i za ta tri meseca u kojima je bio zastoj u otplati kredita, građani nakon isteka moratorijuma morati da plate redovnu kamatu koju je banka obračunavala u periodu trajanja moratorijuma. Na taj način vaš kredit će vas automatski više koštati jer ćete pored redovne rate koja dospeva nakon završetka moratorijuma morati da platite i kamatu za ta tri meseca.\nIpak, mnogi čiji su mesečni prihodi znatno smanjeni usled epidemije Covida-19, ili su u najgorem slučaju ostali bez stalnog zaposlenja ne smatraju da ovakva računica može mnogo da im pogorša stanje kada se radi o otplati kredita. Iako će im nakon isteka moratorijuma rata kredita biti veća za obranučate tromesečne kamate za vreme trajanja zastoja u otplati kredita, smatraju da će im ta olakšica dosta pomoći dok se stvari ne vrate potpuno u normalu.


ZAHVALNOST MOLDAVIJI ZA NEPRIZNAVANJE SAMOPROGLAŠENOG KOSOVA\nPredsjednik Srbije Aleksandar Vučić zahvalio je potpredsjedniku moldavske Vlade zaduženom za evropske integracije Juriju Leanki zbog principijelnog stava Moldavije da ne priznaje jednostrano proglašenu nezavisnost Kosova i podrške po tom pitanju u regionalnim i međunarodnim organizacijama.\nVučić je istakao i da Srbija podržava suverenitet i teritorijalni integritet Moldavije, zalažući se za princip poštovanja suvereniteta i teritorijalnog integriteta međunarodno priznatih država, saopšteno je iz Pres-službe predsjednika Srbije.\nOn je sagovornika upoznao o zastoju u dijalogu Beograda i Prištine, izazvanom uvođenjem taksi na proizvode iz centralne Srbije, što je protivno CEFTA sporazumu, čiji je potpisnik i Moldavija.\nVučić je moldavskom zvaničniku predstavio i spoljnu politiku Srbije, koja podrazumijeva namjeru Srbije da postane članica EU, ali uz njegovanje i unapređenje tradicionalnog prijateljstva i saradnje sa Rusijom, kao i razvoj odnosa sa ostalim zemljama.\nPredsjednik Srbije rekao je da je neophodno podstaći unapređenje političkog dijaloga i ekonomske saradnje dvije zemlje jer su bilateralni odnosi prijateljski, ali ne i dovoljno razvijeni.\nPotpredsjednik moldavske Vlade Jurij Leanka zahvalio je Srbiji za politiku poštovanja suvereniteta i teritorijalnog integriteta Moldavije.\nOn je izrazio interes svoje zemlje, kao učesnice programa EU "Istočno partnerstvo", čiji je spoljnopolitički prioritet članstvo u EU, da koristi iskustva Srbije u evrointegracijama.\nDvojica sagovornika su se saglasili da nivo ekonomske saradnje ne odgovara mogućnostima i da je jačanje trgovinske razmjene, investicione i svake druge ekonomske saradnje zajednički interes.\nOni su pozvali srpske i moldavske privrednike da uspostave nove načine saradnje u okviru CEFTA sporazuma i učestvuju na privrednim manifestacijama i sajmovima u dvije zemlje.


Predsjednik Vlade Crne Gore Duško Marković na "Premijerskom satu"\nMedicinari u Beranama - državni interes!\n- Vjerujem da će na Univerzitetu, kada prođe vrijeme i glave se ohlade, razumjeti šta su strateški državni interesi i podržati napore Vlade da se oni realizuju. U međuvremenu, ukoliko Upravni odbor Univerziteta ne uvaži Vladinu odluku, studentima koji namjeravaju da upišu prvu godinu studija na Visokoj medicinskoj školi poručujem da obave upis tamo gdje im to bude omogućeno. Ova vlada će obezbijediti potrebnu finansijsku podršku. Ukoliko to bude u Podgorici, za njih 70 koji budu primljeni, ma odakle dolazili, Vlada će obezbijediti sve materijalne uslove za njihovo studiranje. Ta sredstva Vlada će namiriti smanjujući troškove nefunkcionalne administracije i raznih marketinških službi i na samom Univerzitetu - naglasio je predsjednik Vlade Crne Gore Duško Marković na "Premijerskom satu".\n- Odluka je u potpunosti u skladu sa članom 65 Zakona o visokom obrazovanju koji glasi, citiram: ´Vlada Crne Gore donosi odluku o broju studenata koji će se finansirati iz budžeta Crne Gore za određeni studijski program, u skladu sa brojem propisanim u licenci javne ustanove.´ Završen citat. To su odluke Vlade i ja pozivam Upravni odbor Univerziteta da ih sprovede u život. Da na taj način omogućimo mladim ljudima sa sjevera Crne Gore da se školuju i da nakon toga ostanu u svom kraju. Državna je politika, a ne samo politika ove vlade - ukazao je Marković i dodao:\n- Garantujem stanovnicima sjevernih opština da će svi kapitalni projekti u njihovim sredinama biti realizovani: od auto puta i mreže regionalnih i lokalnih puteva do infrastrukturnih objekata u oblasti obrazovanja, zdravstva, sporta... Koliko sjutra, Vlada će početi da stvara uslove i za otvaranje fakulteta za poljoprivredu i turizam u Beranama i Bijelom Polju... Veoma jasno da kažem: ne ulaže ovo društvo milijardu eura u auto put da bi se sa sjevera i dalje odlazilo, već da bi se na sjeveru ostajalo!\n- Ministarstva vanjskih i unutrašnjih poslova u kontinuitetu rade na iznalaženju mogućnosti za potpisivanje Izjave o namjeri o međusobnom priznavanju vozačkih dozvola – kako su to uradile Republika Srbija i Bosna i Hercegovina. Bilateralni odnosi Crne Gore i SR Njemačke daju za pravo da vjeruje da će i pitanje međusobnog priznavanja vozačkih dozvola sa njemačke strane biti tretirano pozitivno - naglasio je premijer odgovarajući na pitanje priznavanja vozačkih dozvola iz Crnr Gore u Njemačkoj.\nPut opcije kompanije A2A\nPredsjednik Vlade Duško Marković podsjetio je da je aktivacijom put-opcije u skladu sa odredbama Akcionarskog ugovora iz avgusta 2016. godine, otpočeo proces prodaje akcija italijanske kompanije A2A, za iznos od 250 miliona eura, koji je moguće isplatiti u sedam jednakih godišnjih rata.\n- Razrješenjem članova menadžmenta Elektroprivrede Crne Gore, delegiranih od strane A2A i imenovanjem izvršnog direktora na predlog Države, 20. jula otpočeo je proces vraćanja upravljačkih prava Državi kao većinskom akcionaru. Vlada očekuje da će novi menadžment biti kompletiran u najkraćem roku, kako bi se bez odlaganja stvorile neophodne pretpostavke za dalji i još uspješniji rad kompanije. Kvalitetan menadžment, koji će se posvećeno odnositi prema povjerenim resursima, a posebno prema evidentnim razvojnim potencijalima, svakako predstavlja jednu od polaznih pretpostavki za realizaciju naših strateških odluka u oblasti energetik – rekao je predsjednik Vlade.\nPremijer je rekao da izgradnja drugog bloka termoelektrane Pljevlja nije dovođena u pitanje, pa ni od strane perethodnog menadžmenta.\n-nVlada je tokom prošlogodišnjih pregovora o Aneksu ugovora sa A2A jasno zastupala stav da je jedan od uslova za nastavak partnerstva sa tom kompanijom – upravo realizacija ovog strateškog projekta. I danas tako mislimo, i to je poruka svakom budućem i potencijalnom partneru – Elektroprivreda ne može zanemariti razvojne potencijale crnogorskih termoenergetskih resursa“ – rekao je premijer Marković.\n- I danas tako mislimo, i to je poruka svakom budućem i potencijalnom partneru – Elektroprivreda ne može zanemariti razvojne potencijale crnogorskih termoenergetskih resursa. Kao rezultat takvog pristupa, dosakorašnjim ugovorom bilo je definisano upravljanje Elektroprivredom na način da su pitanja koja se odnose na projekat Drugog bloka Termoelektrane Pljevlja pripadala kategoriji takozvanih rezervisanih pitanja. Blokada projekta bila je predviđena čak kao osnov za raskid ugovora. Kao što znate, do toga nije došlo, jer je i naš italjanski partner prepoznao značaj ovog segmenta za sigurnost i stabilnost energetskog sistema u Crnoj Gori. Važno je istaći da ni sada nakon pokretanja Put opcije, kompanija A2A u skladu sa Akcionarskim ugovorom, nema ni pravo, a ni mogućnost da blokira ovaj važni projekat. Dakle, nesumnjivo je opredjeljenje Vlade da se novi izvor električne energije u Pljevljima mora izgraditi. I to nije nešto što znamo samo mi u Vladi. Javnosti je poznato da su naše konkretne aktivnosti na ovom planu, a vezano za ugovor zaključen sa češkom kompanijom Škoda Praha u toku, i da se traže rješenja za određeni broj otvorenih pitanja, ali – ponavljam – potreba i obaveza za eksploatacijom termoenergetskih resursa Pljevalja ostaje neupitna – rekao je predsjednik Vlade Duško Marković.\nPremijer je, govoreći o vrijednosti saašnjeg udjela kompanije A2A u EPCG ocijenio da otplata od 35,7 miliona eura godišnje u sedam jednakih rata odgovara prinosnom potencijalu Elektroprivrede, odnosno da ovo ulaganje u akcijski kapital vrijedi najmanje toliko.\n- Ohrabruje nas saznanje da je prodaja akcija od strane A2A koja je bila oglašena tokom prve polovine ove godine, pobudila interesovanje renomiranih energetskih kompanija. Istovremeno, sigurni smo u respektabilnu vrijednost i biznis privlačnost naše Elektroprivrede. Zato ćemo sa potrebnom pažnjom, između nekoliko dobrih mogućnosti koje su nam na raspolaganju, i u optimalnom vremenu koje nam obezbjeđuje pomenuti vremenski rok, tražiti i pronaći najbolju opciju. Svakako, konačna odluka Vlade biće zasnovana isključivo na interesima vezanim za dalji dinamičan razvoj energetskog sektora.


Carlsberg i Dunđerski fondacija tradicionalno ulaže u lokalnu zajednicu | Carlsberg i Dunđerski Fondacija\nCarlsberg i Dunđerski fondacija tradicionalno ulaže u lokalnu zajednicu\nCarlsberg i Dunđerski fondacija nastavila je da podržava lokalnu zajednicu Čelareva, a ove godine sredstva su dodeljena Stonoteniskom klubu, Fudbalskom klubu „ČSK Pivara“, Ženskom košarkaškom klubu, Kulturno umetničkom društvu „Petar Kočić“ i Osnovnoj školi „Zdravko Čelar“.\nZastupnik kluba „ČSK Pivara“, ujedno i predsednik Košarkaškog kluba, Predrag Jovanić, povodom podrške sportskim klubovima Čelareva rekao je: „FK “ČSK-PIVARA“ Čelarevo, već dugi niz godina, pod pokroviteljstvom Pivare u Čelarevu, deci iz Čelareva i okoline pruža dobre uslove za obučavanje i usavršavanje fudbalskih veština. Velikim ulaganjima Pivare u infrastrukturu, omogućeno je odigravanje prijateljskih i prvenstvenih utakmica, čak i na reprezentativnom nivou. Verujemo da će mladi ljudi u Čelarevu uživati tokom godine u aktivnostima koje im lokalni klubovi pružaju. Naš cilj je da imamo zdravu omladinu koja odrasta uz građenje timskog duha.“\nDa je donacija Carlsberg i Dunđerski fondacije od velikog značaja za razvoj lokalne zajednice, ali i prilika da se ulaže u decu, u kvalitet njihovog odrastanja i negovanje pravih, sportskih vrednosti, potvrdio je i predsednik Stonoteniskog kluba, gospodin Nebojša Blaž: „Ovaj klub postoji od 1965. godine i imamo sve kategorije, od najmanjih kadeta do seniora. U sezoni, za mlađe kategorije, ima dosta turnira tako da se igra skoro svakog vikenda. Ono što bih posebno želeo da istaknem jeste podrška Carsberg i Dunđerski fondacije koja nam puno znači. Budući da sezona traje od septembra do juna, veliki problem nam je predstavljalo grejanje, ali smo upravo uz pomoć sredstava Fondacije, ovo uspešno trajno rešili“.


RG 2011: Ziki i Katarina u finalu | Nenad Zimonjić\nSrpski teniser Nenad Zimonjić i Slovenka Katarina Srebotnik plasirali su se u finale Rolan Garosa u konkurenciji mešovitih dublova. Zimonjić i Srebotnikova su u polufinalu slavili protiv Ruskinje Nađe Petrove i Džejmija Marija sa 7:6 (7:4), 7:6 (7:5).\nSrpsko-slovenačka kombinacija će tako imati priliku da u finalu brani titulu, gde će igrati sa pobednikom meča između Australijanke Jarmile Gajdosove i Tomaša Belučija iz Brazila sa jedne, i Kejsi Delakve iz Australije i Amerikanca Skota Lipskija sa druge strane.\nU oba seta polufinalnog susreta Zimonjića i Srebotnikove, protiv Petrove i Marija, odlučivao je taj-brejk. U prvom setu oba para su imala po jedan brejk, a u drugom po dva, ali je srpsko-slovenačka kombinacija bila uspešnija u odlučujućim trenucima i na kraju je zasluženo slavila.


Uskoro svečano otvaranje Hotela Hills Sarajevo - Privredna štampa\nZa 22. oktobar ove godine najavljeno je svečano otvaranje Hotela Hills Sarajevo. Congress&Termal Spa Resort zajedno sa Hotelom Hollywood Sarajevo i Termalnom Rivijerom čini jedan od najveíh turističkih kompleksa u BiH.\nIzgradnja Hotela i kompleksnog centra je počela 2015. godine. Cijeli objekat proteže se na 35.000 metara kvadratnih unutar kojih se nalazi 260 komfornih i luksuzno opremljenih soba i apartmana. U novom hotelu biće otvorene i klinike, a gostima će biti na raspolaganju i wellness i spa usluge, kao i ostali sadržaji koji garantuju istinski hedonizam.\nVijeće ministara BiH, na prijedlog Ministarstva finansija i trezora, donijelo je Oduku o raspodjeli grant sredstava Vlade Japana u…\nBanjalučka berza: Na jučerašnjem trgovanju ostvaren je promet od 145.300,48 KM, kroz 59 transakcija\nVrijednost BIRS indeksa se nije promjenila i iznosi 549,22 poena. Vrijednost FIRS indeksa se povećala za 0,64% i iznosi…\nPoboljšanje poslovnog ambijanta i razvoj malih i srednjih preduzeća ključni su za ekonomski razvoj i smanjenje nezaposlenosti, istaknuto je na…


Davutoglu se neće ponovo kandidovati za predsednika vladajuće stranke\nBeta 5. maja 2016. 13:40\nTurska vladajuća Partija pravde i razvoja (AKP) održaće vanredni kongres 22. maja na kome se premijer Ahmed Davutoglu neće ponovo kandidovati za šefa stranke, što automatski znači da više ne može ni da bude premijer, pošto su te dve funkcije povezane prema statutu stranke, prenose danas turski mediji.\nOva odluka doneta je na posebnom sastanku rukovodstva stranke AKP danas u Ankari, javile su televizije NTV i CNN Tirk. Sastanak je održan dan pošto su stigle vesti o razdoru izmedju Davutoglua i predsednika Redžepa Tajipa Erdogana.\nNesuglasice izmedju predsednika Turske i šefa vlade izbile su na videlo poslednjih nedelja. Davutoglu je izabran na čelo partije i vlade u avgustu 2014. posle izbora Erdogana za predsednika zemlje. Prethodno je Erdogan bio premijer tri mandata.\nOdlazak Davutoglua otvoriće put ka učvršćivanju vlasti šefa države a mogao bi i da poveća previranja u zemlji koja je suočena s brojnim izazovima, kao što su migrantska kriza, pretnja ekstremista, obnova sukoba s Kurdima i prelivanje rata u Siriji na južnu granicu Turske.\nTurski premijer objavljuje da napušta funkciju\nMakron šokiran zbog Afroamerikanca koga je pretukla policija\nZaharova:RUS nije pozvana na konferenciju o slobodi medija\nUNHCR: Oko 100.000 izbeglica u Tigraju ostaje bez hrane\nLukašenko: Odlazim kad donesemo novi ustav\nTajvan: Opozicija gađala rivale svinjskim iznutricama\nSaudijska koalicija izvršila vazdušne napade na kasarne Huta


Donald za MONDO: Dobro sam - Smedia\nMičel Donald iznenada je primljen u bolnicu jer mu je pozlilo kod kuće.\nPovezane vestiDonaldu pozilo, zadržan u bolnici!\n"Sportski žurnal" je preeo da mu je ukazana hitna medicinska pomoć, a potom je primljen u Klinički centar Srbije gde su mu odrađeni kardiološki pregledi.\nKapiten Crvene zvezde poručio je za MONDO da se oseća dobro i da se vratio kući.\n"Dobro sam, ništa strašno se nije dogodilo. Bio sam u bolnici na ispitivanjima i sve je u redu. Kod kuće sam, neću moći da treniram neko vreme, ali biću tu za proslavu titule", rekao nam je dobro raspoloženi Donald.\nNikada se pristalice crveno-belih neće pomiriti sa jednom činjenicom...


Kragujevački plivači ciljaju medalje u Kikindi - KRAGUJEVAČKI SPORT\nDanas u Kikindi startuje Zimsko pojedinačno i ekipno prvenstvo Srbije u plivanju za juniore i u apsolutnoj konkurenciji. Među 348 takmičara iz 43 klubova naći će se i trinaestoro kragujevačkih plivača, od toga devet iz Radničkog 1969 i četiri iz Pirata.\nFoto: Plivački savez Srbije\nKragujevački plivači pokušaće da na najbolji mogući način zaokruže ovu takmičarsku sezonu.\nU Radničkom 1969 se sa pravom nadaju medaljama, budući da u svojim redovima imaju sjajnog Nemanju Živković, koji se na Letnjem prvenstvu početkom avgusta okitio sa tri zlatne medalje u juniorskoj konkurenciji. Tu je i Nemanja Ratkov, prvak države u disciplini 400 m slobodno u apsolutnoj konkurenciji, a medalje se mogu očekivati i od Ksenije Jovanović i Mihailo Vujanca, aktuelnih vicešampiona države u apsolutnoj, odnosno pionirskoj konkurenciji.\nDobrim rezultatima nadaju se i plivači Pirata, koji će takođe pokušati da se predstave u najboljem mogućem svetlu.\nPrvenstvo će trajati tri dana, tačnije do 15. decembra.\nPrevious Održan osmi „Kup Kragujevca“\nNext Četiri titule za plivače Radničkog 1969 na Zimskom prvenstvu Srbije\nNikola Ratkov u društvu najboljih srpskih plivača\nTrostruko slavlje za Nemanju Ratkova na „Dubočica Openu“\nSnaga vere jača od hladnoće


Nedeljni horoskop: 30. maj - 5. jun - Page 2 of 4 - WANNABE MAGAZINE\nDobro ćete se osećati, naročito od srede. Moguć je priliv novca u toku naredna dva dana, ali svakako ste svoj na svome. Nemojte jesti prezačinjenu hranu, jer su mogući problemi sa pritiskom. Napeti ste zbog posla, pošto se zahtevi od strane drugih povećavaju, ali uz dobru komunikaciju možete rešiti svaki problem. Bitno je da ne preterujete sa uživanjem, nego se uozbiljite i posvetite se poslu.\nOdlično se osećate. Komunikativniji ste nego prije, pa neki kontakti iz inostranstva mogu biti jako dobre prilike za prijateljstvo, a eventualno i poslovnu saradnju. Potrudite se da se više bavite novim ljudima u vašem životu, nego prošlošću. Budite direktni, tako ćete uštedeti vreme. Svoju sreću stavite na prvo mesto ove nedelje, a neka drugi za promenu budu u drugom planu.\nPotrudite se da se ne opterećujete previše novčanom situacijom. Od ove nedjelje napravite plan kupovine i plan štednje. Potrebno je da odredite prioritete. Bićete agilniji u obavljanju obaveza koje imate, ali je važno da se usredsredite na konkretne stvari. Do sada ste mogli da se oslanjate na druge, da odlažete sve obaveze, sada tako više neće biti. Nervoza će biti pojačana u sredu i četvrtak.


Farma - strana 5 - Vesti - Svet Plus\nfarma najnovije vesti - strana 5\nPobednik Farme 5 je Jelena Golubović ili Slobodan Đurković?\nPobednik Farme 5 biće poznat već večeras, nakon 120 dana, koliko je trajao ovaj najdruži i najgledaniji rijaliti u regionu. Jelena Golubović i Slobodan Đurković ostali su kao poslednji superfinalisti, a uskoro ćemo znati ko je od njih dvoje pobednik.\nIzbačen sa Farme 5: Edin Škorić napušta superfinale, pobednik uskoro poznat!\nPoslednji farmer izbačen sa Farme 5 je Edin Škorić, a sada je ostalo još dvoje superfinalista od kojih će jedan biti pobednik pete sezone Farme, a uskoro ćemo saznati da li je to Jelena Golubović ili Slobodan Đurković.\nIzbačen sa Farme 5: Jelena Jovanović napušta imanje u superfinalu!\nKao treći superfinalista izbačen sa Farme 5 proglašena je Jelena Jovanović, a sada je u borbi za pobednika Farme ostalo još troje takmičara, Jelena Golubović, Edin Škorić i Slobodan Đurković.\nFarma 5: Suze u Lisoviću, ali i u Šimanovcima! Farmeri dobili poruke podrške ..\nNa Farmi 5 je biranje pobednika u toku, a na imanju je ostalo još četvoro superfinalista koji su uživo uključeni u studio i vrlo su emotivno podneli razgovor sa svojim bližnjima.\nIzbačen sa Farme 5: Romana Panić napušta imanje kao petoplasirani ..\nIzbačena sa Farme 5 kao drugi superfinalista koji odlazi je Romana Panić, što nas sve više približava pobedniku Farme koji će večeras biti izabran, nakon još tri izbacivanja superfinalista.\nIzbačen sa Farme 5: Ivan Marinković prvi napušta imanje u superfinalu!\nIzbačen sa Farme 5 kao prvi superfinalista je Ivan Marinković, a pobednik Farme biće poznat već večeras, kada će jedan od preostalih pet finalista trijumfovati i osvojiti nagradu od 50.000 evra.\nFarma 5: Zadruga se emotivnim pismom oprostila od farmera!\nNa Farmu 5, u kojoj će uskoro biti izabran pobednik, stiglo je pismo od Zadruge kojim se ovaj deo zaposlenih u rijaltiiju Farma oprostio od farmera, a oni su sa oduševljenjem čak dva puta pročitali saržaj pisma.\nFarma 5: Pobednik po mišljenju bivših farmera Jelena Golubović ili Romana ..\nPobednik Farme 5 večeras će btii izabran, a u igri za pobedu su Slobodan Đurković, Jelena Golubović, Romana Panić, Edin Škorić, Jelena Jovanović i Ivan Marinković.\nFarma 5: Bivši farmeri stižu na imanje?!\nZadruga je opet farmerima ponudila da odaberu koga od bivših farmera bi voleli da vide na imanju, kako bi im ulepšala poslednje dane u rijalitiju, ali ovog puta im nije postavljala nikakve uslove.


Majke troje i više djece imaće ista prava u RS i Srbiji – Moje Dijete\nU okviru projekta „Ponosna kartica cijena minus za tri plus“ do sada je podijeljeno oko 1.800 kartica na području Banjaluke, a u njega je uključeno oko 150 privrednih subjekata.\nOvo je istaknuto u subotu u okviru konferencije „Srpska i Srbija za porodicu“, koja je u subotu održana u Banjaluci u organizaciji Pokreta za decu „Tri plus“ iz Čačka i banjalučke Fondacije „Za život“.\n„Štitimo porodice sa troje i više dece sa željom da nam se pridruže i oni koji imaju jedno ili dvoje te da na taj način omogućimo večnost Srbiji i Srpskoj. U zadnjih nekoliko decenija u Srbiji je oko 38.000 ljudi manje, a slično je i u RS. Zato nam je cilj da nas bude mnogo više „, poručio je Gavrilović.\nGavrilović je dodao da je ovo veliki dan i zato što se projektu pridružuje „Dunav osiguranje“ u RS, s tim da je kompanija „Dunav“ već pružila podršku projektu u Srbiji.\nPredsjednik Fondacije „Za život“ Boris Tubić rekao je da se projekat „Ponosna kartica cijena minus za tri plus“ realizuje na području Banjaluke te da Fondacija ima potpisane ugovore s opštinama Teslić, Laktaši, Srbac i Prnjavor.\nPrevious Dr. Eldar Mehmedbašić na osmoj online konferenciji za trudnice govori o prenatalnoj dijagnostici


Lanac restorana u Japanu koristi AI za procenu komada tune | PC Press\nLanac restorana u Japanu koristi AI za procenu komada tune\n13. juli 2020. 13. juli 2020. Marijana Pečić\nKada jedete tuna sašimi ili suši, neki su skuplji, a neki jeftiniji. To se dešava zbog različitih vrsta tune, gde obično ekskluzivniji restorani teže da nabave bolje, premijum komade, a uglavnom je potreban iskusan kupac koji je proveo godine učeći i zna da prepozna koliko je kvalitetan komad pri odabiru ribe.\nMeđutim, sada se lanac japanskih suši restorana okrenuo upotrebi nove aplikacije pod nazivom Tuna Scope. Razvijena od strane japanske advertajzing agencije Dentsu, to je aplikacija koja uz pomoć mašinskog učenja korisniku može da kaže koliko je dobra tuna koju planira da kupi.\nDo kvalitetne tune mašinskim učenjem\nSoftver aplikacije to jest njen algoritam mašinskog učenja je treniran na hiljadama slika poprečnog preseka repa tune, gde će na osnovu onoga što je naučio moći da kaže korisniku razne karakteristike ribe koju kupuju kao što je sjaj mesa, masti i tako dalje. To su stvari koje iskusniji kupci verovatno znaju, ali aplikacija namerava da pomogne u pronalaženju i otklanjanju nagađanja manje iskusnim kupcima i olakša im uočavanje kvalitetnije tunjevine, ili barem komada tunjevine koji odgovara njihovim potrebama.\nAplikaciju trenutno koristi jedna kompanija, lanca suši restorana Kura Sushi, koji kupuje većinu svoje tune izvan Japana. Deo razloga što je restoran počeo da koristi aplikaciju je to što omogućava njegovim zaposlenima da procenjuju tunu bez putovanja, što je značajan problem tokom trenutne pandemije.\nNeki su izrazili skepticizam prema aplikaciji, rekavši da iako su vizualni materijali jedan od aspekata procene kvaliteta ribe, postoje i drugi detalji poput toga kako se meso oseća koje je možda teže proceniti na ovaj način preko aplikacije.\nTagovi: AI, hrana, japan, mašinsko učenje, restoran, Suši, Tuna, veštačka inteligencija\n← Zapečaćena kopija Super Mario Bros. postala najskuplja igra na svetu\nPad akcija Ubisoft-a nakon podnošenja ostavki tri direktora zbog toksične kulture kompanije →


Mladi naučnik iz Vlasotinca dobio zlatnik „Cara Konstantina“ od gradonačelnika Niša - JuGmedia\nPosle uspeha u svetu nauke, Žarku Ivkoviću iz Vlasotinca stiže novo priznanje od grada u kojem se školuje. Osvajanje srebrne medalje na Međunarodnoj hemijskoj olimpijadi bio je povod za prijem kod gradonačelnika Niša, Darka Bulatovića, koji je tom prilikom u znak zahvalnosti ovom mladom naučniku uručio zlatnik sa likom Cara Konstantina.\nŽarko Ivković maturant je Gimnazije „Svetozar Marković“, pa je zato na prijem išao sa direktorom škole, Marijanom Mišićem, a ovaj uspešni hemičar nastaviće studije na Prirodno-matematičkom fakultetu u Nišu.\n“Izuzetno smo ponosni na činjenicu da je jedan od učenika naše škole osvojio ovako visoko priznanje na Međunarodnoj hemijskoj olimpijadi. Uspeh Žarka Ivkovića predstavlja uspeh koji služi na čast kako Gimnaziji “Svetozar Marković”, tako i gradu Nišu i Republici Srbiji. Žarkov uspeh pokazuje da vredi ulagati u obrazovanje i da jug Srbije i te kako poseduje ogroman intelektualni potencijal koji treba negovati i razvijati”, izjavio je direktor Marijan Mišić za Jugmediu.\nNajuspešniji sa Sportskih igara mladih na završnom takmičenju u Splitu\nSportske igre mladih održane su u Nišu, a najuspešniji će se kroz takmičenja i u drugim srpskim gradovima boriti za plasman na završnim sportskim…


Rad Osnovne škole „Crnjanski“ tokom pandemije virusa Covid-19\nTokom novonastale situacije u zemlji uzrokovane pojavom virusa Covid-19 i u vreme trajanja epidemije neophodno je pridržavati se svih preporuka zdravstvenih službi i u skladu sa tim realizovati rad škole.\nPriprema za realizaciju nastave u datim okolnostima predstavlja ozbiljan zahtev koji iziskuje aktivno učešće svih zaposlenih, kako bi se rad efikasno odvijao u kontinuitetu. Shodno tome, od posebnog je značaja isplanirana organizacija rada.\nOsim zaposlenih, veliku ulogu u sprovođenju svih mera prevencije imaju i roditelji. Za sigurno i bezbedno okruženje učenika posebno je važna sigurnost odraslih i građenje odnosa uzajamne podrške i poverenja u kolektivu i sa porodicom. Važno je podržati kod učenika osećanje sigurnosti.\nPored toga, jedan od bitnih činilaca rada u datoj situaciji jeste razgovor sa decom o virusu, promenama koje se dešavaju oko njih i upućivanje na adekvatne mere zaštite.\nU školi se redovno neguju higijenske navike, što je jedan od sastavnih činilaca procesa obrazovanja. Vođeni trenutnom situacijom, učitelji i nastavnici imaju za cilj podsticanje higijenskih navika, pobuđivanje jače svesti o važnosti pravilnog pranja ruku, mera prevencije tokom konzumiranja hrane i održavanja fizičke distance.\nRad sa učenicima na ovu temu se pre svega zasniva na praktičnim primerima sa ciljem oslobađanja učenika da se sami raspitaju o svemu što je njima nepoznato u vezi sa virusom.\nMere prevencije koje škola sprovodi\nObavezno je nošenje maski tokom boravka u školi\nObavezno je pranje ruku prilikom ulaska u školu, kao i nošenje obuće koja je namenjena samo za prostorije škole\nPostavljene su dezobarijere na ulazu u školu\nNa vidljivim mestima u školi postavljena su sredstva za dezinfkekciju, uz naznaku za obavezno korišćenje\nSvakodnevno se vrši dezinfekcija učionica, toaleta, radnih površina, stolova, stolica i to više puta u toku dana\nRedovno se usisavaju i čiste hodnici\nObroci se organizuju uz primenu propisane fizičke distance i sprovode se obavezne mere higijene tokom serviranja obroka\nObavezno je pranje ruku pre i nakon svakog obroka\nMere prevencije koje roditelj sprovodi\nSavetuje se ostanak kod kuće ukoliko roditelj primeti da dete ima bilo kakve simptome povezane sa Covid infekcijom\nPoželjno je da učenici sami ulaze u školu, kako bi se sprečila povećana koncentracija ljudi u zatvorenom prostoru\nZastitna maska za jednokratnu upotrebu\nZastitne rukavice za jednokratnu upotrebu\nEvidencija o preuzetim zaštitnim sredstvima\nObavezna dezinfekcija obuće\nObavezna upotreba rukavica


Unuke Al Kaponea na aukciji prodaju dedine predmete\nTanjug 23. avgusta 2021. 21:45\nSAKRAMENTO – Unuke američkog gangstera Al Kapoena (1899-1947), koje decenijama žive mirnim životom u SAD, pripremaju aukcijsku prodaju dedinih privatnih stvari, kao što je njegov omiljeni pištolj, fotografije sa porodicom i „saradnicima“ i pismo koje je poslao iz zatvora Alkatraz sinu Soniju.\nNa aukciji u Sakramentu 28. avgusta biće još pojedina oružja koje su posedovali Al i Soni, deo zlatnog novčica, njegov džepni sat od platine i dijamanata, nameštaj, srebro, porcelan i nakit i kućni film na staroj traci „u kojima su Al Kapone i saradnici“, preneo je „San Francisko hronikl“.\nAukcijski katalog nečega što se zove „Vek notornosti – imovina Al Kaponea“ sastoji se od 174 predmeta.\nDajen Kapone (77), jedna od tri žive unuke bivšeg mafijaškog bosa, čiji život je poslužio kao motiv i za poznati film „Skarfejs“, kaže da su se odlučile na prodaju jer su premašile sedamdesete godine.\n„Odlučile smo da je vreme da se pozabavimo sa time i da dozvolimo javnosti da ima te predmete“, rekla je.\nSvečano otvaranje nove sezone Beogradske filharmonije 24.…\nIzložba “Soba za izolaciju” od 21. septembra u DOB-u\nIzložba „Molekuli lepše budućnosti“ danas u Kući Legata\nSlavni ruski pijanista Andrej Korobeinikov 7. oktobra na…


Od Roda Lejvera pa sve do Novaka Đokovića prošle godine niko nikada nije uspeo da poveže titule sa sva četiri najveća turnira. Međutim, taj uspeh srpskog tenisera nije napravi način ispraćen...\n- Mislim da je pokušao sa svim i svačim tokom poslednjih meseci i nije uspeo - tvrdi Šveđanin.\nI to se desilo: Vilander pohvalio Đokovića\nBilo je nezamislivo: Đoković i Vilander u istom timu (FOTO)\nMats Vilander važi za jednog od najvećih kritičara Novaka Đokovića, toliko da navijači srpskog tenisera veruju da Šveđanin ima nešto lično protiv njega.\nIako je tokom Australijan opena tvrdio da ne bi želeo da gleda finale između Federera i Nadala Mats Vilander nije krio zadovoljstvo što je na kraju trofej pripao Švajcarcu.\nVilander ponovo šokira izjavama\nDok se skoro ceo svet divi tome što se na Australijan openu za trofej bore Rafael Nadal i Rodžer Federer bivši teniski as Mats Vilander nije previše oduševljen, čak je i tvrdio tokom turnira da...\nVilander voli da bude "kontraš", pa to ti je...\nI kada je Novak Đoković bio dominantan, vlasnik sva četiri Grend slem turnira, Mats Vilander je imao neku zamerku na račun Srbina. Nije prestajao sa otrovnim strelicama, a i sada voli da bude...


EU Zona: Održan info dan o programima COST i H2020 Widening - Dani nauke\nU prostorijama Rektorata Univerziteta Crne Gore danas je održan informativni događaj pod nazivom “Bolja povezanost i širenje izvrsnosti” na kojem su učesnici iz istraživačke zajednice mogli da se informišu o programu COST i nekoliko tipova konkursa za projekte iz programa Horizont 2020. Učesnicima su se na početku obratili ministarka nauke, dr Sanja Damjanović, i direktor COST asocijacije iz Brisela gospodin Ronald de Bran, ohrabrujući istraživačke timove da otvore svoja istraživanja razmjenjujući ideje i sarađujući u okviru COST programa, kao i programa EU za istraživanje i inovacije, Horizont 2020.\nCOST program je najstariji evropski program za umrežavanje i međunarodnu saradnju istraživača, po prinicipu autonomnog predlaganja ideja za projekte koji treba da donesu sasvim nove ideje i otkrića putem saradnje naučnika iz najmanje sedam zemalja. Pored “bottom-up” principa u predlaganju tema, interesantno je što COST primjenjuje anonimnost u predlaganju i ocjeni projekata, tako da se u prredlozima projekata ne pominju imena niti institucije već se ocjena projekata vrši primarno na osnovu originalnosti ideja. Time se, smatraju u COST-u, pruža mogućnost mladim istraživačima i manje razvijenim institucijama da imaju sasvim nepristrasan pristup finansiranju. Naglašena je njegova otvorenost ka manje razvijenim zemljama i mladim istraživačima, kao i kompanijama, inovatorima i NVO. Program su predstavili predstavnici COST-a, Krister Halen i Bart Vejs, a nacionalne procedure za uključivanje u COST akcije i pokretanje projekata, Milena Milonjić, nacionalna koordinatorka za COST u Crnoj Gori.\nU drugom dijelu događaja, predstavljeni su konkursi iz programa Horizont 2020, posebno zanimljivi za Crnu Goru jer se radi o pozivima koje je Evropska komisija kreirala kako bi pomogla u premošćivanju jaza koji postoji između manje razvijenih zemalja i onih u kojima je istraživanje na visokom nivou. Projekti Twinning, ERA Chairs, Widening Fellowships i Teaming predstavljaju nekoliko varijanti projekata koji omogućavaju istraživačkim institucijama da putem partnerstava sa jakim institucijama u EU podignu nivo svoje nauke na značajno viši stepen, umreže se sa jačim timovima i na taj način poprave poziciju za takmičenje za EU fondove u nauci i inovacijama. Prezentaciju je održala Branka Žižić, nacionalna koordinatorka za program H2020 i kontakt osoba za Widening segment ovog programa.\nSvoja zapažanja i korisne preporuke na čemu treba da porade crnogorski istraživački timovi i institucije, dao je g. Aleks Persi Smit, vođa IPA projekta za jačanje kapaciteta Crne Gore za učešće u programu Horizont 2020.\nNa kraju, veoma interesantne i ilustrativne prezentacije imali su Andreas Papalas (Kiparski tehnološki institut) i Katja Žardim (Institut za interaktivne tehnologije u Madeiri) kroz čija izlaganja je moglo da se u potpunosti razumije kako izgledaju projekti koji su uspješno koncipirani, napisani i koji se s velikim uspjehom realizuju. Ovi projekti su na Kipru i Madeiri doveli do uspostavljanja novih instituta, centara izvrsnosti, međunarodnih mreža, te mogućnosti za saradnju sa preduzećima i rađanje inovacija.\nPreviousOtvorena izložba o grofu Sečenjiju “Od vizije do ostvarenja” na Filozofskom fakultetu\nNextArheološka radionica na lokalitetu „Vila Rustika“ u Bistrici


Violeta Milićević 26. novembra 2018.\nSvi toplotni izvori danas su startovali na vreme i obavljali urednu isporuku toplotne energije.\nZbog hitne i neodložne sanacije kvara na magistralnom delu toplovoda, na grejnom području toplane „Krivi vir“, u 09.30h prekinuta je isporuka toplotne energije potrošačima na sledećim adresama:\nSvetozara Markovića 3 ,3A ,4v, 7, 8 i 14, Nade Tomić 1, 3, 4, 7, 7A, 7B, 8, 8A, 9, 11, 13 i 15 Voždova 2.\nStručne ekipe JKP „Gradska toplana“ su na terenu i rade na sanaciji kvara. S obzirom da je spoljna temperatura vazduha u konstantnom porastu, u periodu od 11.30h do 13.30h , prekinuta je isporuka toplotne energije sa svih toplotnih izvora. Vremenski period za otklanjanje kvara, i ponovnu kvalitetnu uspostavu toplotne energjje je uklopljen u vremenski period prekida isporuke toplotne energije na nivou grada, kako se korisnici u delu grada, gde su radovi u toku, ne bi osetili oštećeno u odnosu na sve naše ostale korisnike.\nZbog nedostatka električne energije u mreži, bez grejanja će i danas bili korisnici na adresama:\nDušanov bazar, Mije Petrovića 4 i 4a, Nade Tomić 16 i Učitelj Milina 20.\nDanas i sutra grejanje do ponoći


Forma ideale - od zanatske radnje do LIDERA industrije nameštaja u JIE - Bizlife.rs\nOd porodične firme i zanatske radnje do lidera industrije nameštaja u Jugoistočnoj Evropi, kompanija Forma Ideale danas zapošljava 1.700 ljudi i predstavlja obrazac uspešnog, transparentnog i visoko efikasnog poslovnog sistema. Kompanija je specijalizovana za serijsku proizvodnju pločastog i tapaciranog nameštaja, prepoznatljivog na tržištu po svojim funkcionalnim karakteristikama i kvalitetu, ali i jasnom i prepoznatljivom vizuelnom identitetu, koji ilustruje savremeni stil uređenja enterijera.\nLiderska pozicija kompanije na nacionalnom, ali i regionalnim tržištima nameštaja rezultat je iskrene posvećenosti profesionalnim ciljevima i poštovanja tržišnih pravila.\nPrema zvaničnim podacima dobijenim od Privredne komore Srbije kompanija je najveći srpski izvoznik nameštaja u 2018. godini sa učešćem od 21 odsto u ukupnoj vrednosti izvoza nameštaja.\n– Posvećeni smo stalnim inovacijama. Privrženi smo principima i vrednostima koje nas više od 20 godina svrstavaju u sam vrh industrije nameštaja Jugoistočne Evrope. Poznati smo kao uspešni kreatori savremenih estetskih i praktičnih rešenja u opremanju enterijera – poručuju iz Forma Ideale.\nJoš jedno priznanje – i to pravo od kupaca kao oznaka poverenja – namenjeno je bilo ovoj kompaniji – nagrada Moj izbor, u kategoriji nameštaja.\nNekoliko stotina prodajnih mesta na četiri kontinenta čini veleprodajnu mrežu kompanije Forma Ideale dok se izvozna strategija realizuje kroz razgranatu mrežu u 44 zemlje Evrope, Azije, Afrike i Latinske Amerike. Proizvodni proces organizovan je po principu serijske proizvodnje na savremenoj proizvodnoj opremi, uz konstantno praćenje novih svetskih tehnologija u izradi nameštaja.\nProizvodni asortiman Forma Ideale čini nekoliko stotina artikala iz programa pločastog i tapaciranog nameštaja, dok ukupni kapacitet proizvodnog procesa Forma Ideale premašuje 2.500.000 paketa pločastog nameštaja godišnje.\nIzuzetna funkcionalnost kao i veoma konkurentan odnos cene i kvaliteta, već godinama doprinose liderskoj poziciji kompanije u industriji nameštaja u Srbiji i regionu, što su prepoznale značajne finansijske institucije poput Evropske banke za obnovu i razvoj (EBRD).


Prosinečki u Sarajevu do kraja mjeseca – Haber.ba\nProsinečki u Sarajevu do kraja mjeseca\nSelektor reprezentacije Bosne i Hercegovine Robert Prosinečki u Sarajevo se vraća krajem januara. Zbog problema sa divertikulumom tankog crijeva Prosinečki je uspješno operisan 23. novembra i 1. decembra na Abdominalnoj hirurgiji Kliničkog centra Univerziteta u Sarajevu.\nPo povratku iz Las Palmasa, gdje je bh. državni tim 18. novembra igrao prijateljsku utakmicu protiv Španije (1:0), požalio se na bolove u stomaku, nakon čega je 22. novembra hospitaliziran. Hirurške zahvate, prvi koji je trajao skoro četiri sata, i drugi, kraći, obavio je doktor Jusuf Šabanović.\nProsinečki je i dalje nedostupan za medije, koji bezuspješno pokušavaju doći do njega. Selektor naše reprezentacije minule dane, po povratku u Hrvatsku, proveo je na relaciji Zagreb – Krk\nTeme:fudbalska reprezentacija BiH, izdvojeno, Robert Prosinečki, Sarajevo, selektor


Posao sudskog tumača\nPočetna - Blog - Posao sudskog tumača\nSudski tumač je osoba koja izdaje overeni prevod nekog dokumenta, garantujući da je prevod potpuno identičan originalnom dokumentu. Usluga sudskog tumača je prevođenje dokumenata i overa pečatom i potpisom stalnog sudskog tumača.\nPosao sudskog tumača uključuje prevod dokumenata sa srpskog na strani jezik, i obrnuto. Međutim, ono što razlikuje sudske tumače od ostalih prevodilaca je to da oni poseduju posebnu potvrdu, tj. dozvolu za rad koja podrazumeva posedovanje pečata koji potvrđuje da je prevedeni dokument istoventan sa originalnim dokumentom.\nOsim toga, kako i sam naziv govori, sudski tumači sarađuju sa sudom, te prevode i sudske dokumente, pored saradnje sa fizičkim licima i drugim organizacijama.\nKako bi prevodilac postao sudski tumač, on mora da prođe posebnu proceduru. Pre svega, mora se podneti zahtev za određenu teritoriju Ministarstvu pravde, koje nakon toga raspisuje konkurs i objavljuje ga u Službenom glasniku. Tokom trajanja konkursa, kandidati mogu podneti potrebnu dokumentaciju kako bi konkurisali za dobijanje dozvole.\nNajvažnije odlike sudskih tumača su validnost u Srbiji i inostranstvu, pouzdanost i brzina rada, kao i saradnja sa različitim strankama, fizičkim i poslovnim, a najvažnije od svega pravosudnim.


* Budžet za narednu godinu još nije precizno definisan, ali realne su procene da ćemo raspolagati sa 4,7 do 4,8 milijardi dinara, što znači da ćemo morati da planiramo značajne uštede – kaže gradonačelnik Modest Dulić\nPrema sadašnjim procenama, budžet Grada Subotice u 2014. godini iznosiće između 4,7 i 4,8 milijardi dinara, što je za gotovo milijardu dinara manje u odnosu na planirani budžet u tekućoj godini. Gradonačelnik Modest Dulić najavljuje da će se rupe krpiti odustajanjem od pojedinih investicija, zabranom dodatnog zapošljavanja, ali i programom smanjenja zaposlenih u Gradskoj upravi.\nDo pada prihoda došlo je već i u ovoj godini, jer je zbog seta poreskih zakona Subotici već uskraćeno skoro 450 miliona dinara, a još veći manjak je, objašnjavaju u lokalnoj samoupravi, direktna posledica spornog seta, pa će gradska kasa sa planiranih nešto više od 5,6 milijardi dinara početkom ove, naredne godine biti praznija za skoro milijardu dinara.\n- Budžet za narednu godinu još nije precizno definisan, ali realne su procene da ćemo raspolagati sa 4,7 do 4,8 milijardi dinara, što znači da ćemo morati da planiramo značajne uštede. Prva mera biće moratorijum na dalje zapošljavanje i izrada programa smanjenja zaposlenih, kako u Gradskoj upravi, tako i u javnim preduzećima – objašnjava Modest Dulić.\nOn je podsetio da su tokom prethodnih meseci u Subotici već povučeni potezi koji su doveli do značajnih ušteda, od smanjenja plata funkcionerima i svim zaposlenima u Gradskoj upravi, do ušteda u javnim nabavkama.\n- Uštedeli smo 20 miliona dinara u postupku izbora izvođača radova na asfaltiranju ulica u gradu, a osam miliona na sanaciji fasade Muzičke škole u Subotici. Isto tako, smanjene su i subvencije javnim preduzećima, ali na način da to građani ne osete kroz usluge koje im ta preduzeća pružaju. Isto tako, odložene su i značajne investicije, poput opremanja Industrijske zone na području kasarne „Petar Drapšin“, kao i rekonstrukcije Zelene fontane u centru grada – naglasio je Dulić.\nIpak, on je pozvao sve strukture u gradskoj vlasti, ali i opoziciji, da svi iskoriste svoje potencijale kako bi se, i pored besparice, nastavilo sa realizacijom projekta rekonstrukcije i izgradnje Narodnog pozorišta, razvojem Palića kao turističke destinacije i izgradnjom komunalne infrastrukture, što su u ovom trenutku prioriteti aktuelne vlasti.\nIpak, predstavnici opozicije do sada su u više navrata izjavljivali da ovolike razlike u odnosu na prvobitne planove nisu plod seta poreskih zakona, već pre svega „nedomaćinskog rada gradske vlasti“. Ilija Maravić, odbornik Srpske napredne stranke u lokalnom parlamentu, sa skupštinske govornice je poručio da je ovogodišnji budžet, čija je visina, prilikom usvajanja početkom godine, bila 5,6 milijardi dinara, virtuelan i da nema utemeljenja u realnosti, te da poslednja dešavanja to i dokazuju.


Slovenija dobila još šest diplomatskih zgrada bivše SFRJ\nU skladu sa sporazumom o sukcesiji, Slovenija će do kraja godine dobiti još šest diplomatskih zgrada od imovine koja je u vlasništvu bivše SFRJ, odlučeno je danas na dvodnevnom sastanku u Skoplju.\nVećina objekata se nalazi u Africi, gde Slovenija do sada nije imala veću diplomatsku zastupljenost, prenela je STA sa najnovijeg u nizu sastanaka posvećenih podeli imovine izmedju bivših republika SFRJ.\nObjekti se nalaze na teritorijama Maroka, Tanzanije, Malija i Brazila.\nSlovenija će preuzeti šest objekata od Srbije do kraja godine. To će povećati broj nasledjenih objekata na 10, nakon što je ova bivša republika preuzela objekte u Vašingtonu, Klagenfurtu, Milanu i Rimu.\nSlovenija je tako dobila više od dve trećine diplomatske imovine u inostranstvu, koliko joj pripada dogovorom o sukcesiji, potpisanog 2001. godine.\nDržave naslednice su se složile da se ubrza rad radne grupe za podelu umetničkih dela u jugoslovenskim diplomatskim objektima, navela je STA.\nSFRJ, diplomatska predstavništva\nSRBIJA KUPUJE PET AMBASADA Tako će biti utrošen novac od prodaje objekata bivše SFRJ\nOdalović: Podela diplomatske imovine je pri kraju\nLinta: Hrvatska opstruiše vraćanje srpske imovine


Putin: Ako želite da sačuvate život i zdravlje, ostanite kod kuće\nPredsednik Vladimir Putin se obratio predstavnicima regiona zemlje i istakao da je glavni zadatak Rusije u borbi protiv virusa korona, maksimalno lokalizovanje izvora širenja virusa.\nPredsednik je konstatovao da je Rusija prošle nedelje uspela da spreči da dođe do dramatičnog porasta broja zaraženih.\nZa mere koje su od na snazi u Moskvi i Moskovskoj oblasti, odnosno režim samoizolacije, rekao je da su opravdane i neophodne.\nMoskovljane je pozvao da se prema tim merama odnose sa maksimalnom ozbiljnošću. Takođe je pozvao starije sugrađane da ostanu u svojim domovima.\n„Ako želite da sačuvate život i zdravlje, ostanite kod kuće“, poručio je predsednik Putin.\nOn je dodao da u borbi protiv ovog virusa treba koristiti iskustvo drugih zemalja i naložio otvaranje dodatnog broja centara za dijagnostifikovanje virusa korona u regionima. Političke predstavnike okruga je pozvao da detaljno prate ekonomsku situaciju, kao i da se redovno prati isporuka pomoći starijima od 65 godina.\nRT: „Ne treba da napuštate svoj dom“: Gradonačelnik Moskve saopštio o striktnim meramahttps://t.co/aAnnedPmJF\nU oblasti sirijskog naselja Eriha, teroristi su aktivirali improvizovanu bombu na trasi konvoja rusko-turske patrole, saopštio je Centar za pomirenje zaraćenih strana u Siriji. Tri ruska voj\nStalni predstavnik Rusije pri EU Vladimir Čižov razgovarao je sa specijalnim predstavnikom EU za dijalog Beograda i Prištine Miroslavom Lajčakom. Do njihovog sastanka dolazi neposredno posle video-konferencije o Kosovu...\nMinistar spoljnih poslova Rusije Sergej Lavrov pozvao je Baku i Jerevan na momentalni prekid vatre i da pokažu suzdržanost imajući u vidu preuzete obaveze, saopšteno je iz ruskog Ministarstva...\nŠeik Hasina, premijer Bangladeša, posle pet godina napustio svoj položaj....\nZimbabve je ponovo uredio zakonom status crnih seljaka na farmama...\nNa Kosovo i Metohiju stigao šef civilne administracije Ujedinjenih nacija,...


Vijeće ministara BiH sutra tek o DOB-u, Tegeltija još ranije "prognozirao" usvajanje budžeta u junu - Index.ba\nDokument okvirnog budžeta (DOB) institucija Bosne i Hercegovine za period 2022-2024. sutra je na dnevnom redu redovne sjednice Vijeća ministara Bosne i Hercegovine. Tek nakon toga će Ministarstvo finansija i trezora BiH u Vijeće ministara uputiti budžet za ovu godinu na usvajanje.\nRokovi su davno probijeni, ali se očekivalo da će ova procedura biti završena i ranije, s obzirom na to da je krajem marta, nakon višemjesečnog protivljenja članova Fiskalnog vijeća BiH koji su kadrovi SNSD-a, usvojen dokument koji je temelj za izradu budžeta.\nPri tome, novac čeka i Centralna izborna komisija Bosne i Hercegovine radi provođenja Općih izbora zakazanih za 2. oktobar.\nZanimljivo je da je, suprotno očekivanjima mnogih, Zoran Tegeltija (SNSD), predsjedavajući Vijeća ministara Bosne i Hercegovine, u aprilu “prognozirao” da će Vijeće ministara BiH u drugoj polovini maja usvojiti budžet institucija Bosne i Hercegovine za ovu godinu.\nOn je to rekao na sastanku s predstavnicima štrajkačkog odbora Sindikata Uprave za indirektno oporezivanje Bosne i Hercegovine, što je prošlo prilično tiho.\nTegeltija je tada upoznao predstavnike sindikata da se predviđa konačno usvajanje budžeta u junu.\nSa sastanka Zorana Tegeltije i Sindikata UIO\nDa bi institucije Bosne i Hercegovine dobile budžet, nakon Vijeća ministara BiH ovaj dokument prolazi Predsjedništvo Bosne i Hercegovine koje je ustavni predlagač budžeta, a konačno ga usvajaju oba doma Parlamentarne skupštine Bosne i Hercegovine.\nParlamentarne stranke optužile su SNSD i HDZBiH, odakle dolazi ministar finansija i trezora BiH Vjekoslav Bevanda, za opstrukcije u donošenju budžeta.\nBevanda je između ostalog odgovorio da se znaju procedure i da ih on poštuje.\nPrethodni članakIbra operisao koljeno: Neće ga biti osam mjeseci\nNaredni članakKvinta zatražila od bh. vlasti da osiguraju novac za izbore


TREBINJE – Elektroprivreda Republike Srpske (ERS) planira u ovoj godini krenuti u gradnju solarne elektrane i vjetro parka, vrijednih preko 250 miliona maraka što je svojevrsni zaokret u njihovoj proizvodnji električne energije koja se do sada zasnivala na uglju i vodi, saznaje portal CAPITAL.\nPrema Privremenom operativnom planu nabavki za 2020. godinu, u prvom kvartalu će biti raspisan tender za izgradnju vjetroparka “Hrgud” na istoimenoj lokaciji u opštini Berkovići.\nProjekat vrijedan 126,12 miliona maraka u ERS-u planiraju da finansiraju vlastitim sredstvima, kreditom i donacijama a pokretač će biti Direkcija za investicije ERS-a.\nVeć ranije na ovoj lokaciji su izvršena jednogodišnja ispitivanja potencijala vjetra na osnovu kojih je izrađena Studija opravdanosti ovog energetskog objekta.\nSrednja godišnja brzina vjetra se kreće od šest do osam metara u sekundi na visini od 79,5 metara.\nU planu je gradnja 16 vjetroturbina koje bi imale ukupnu snagu od 48 megavata i godišnju proizvodnju od 126 gigavat časova.\nS obzirom na lokaciju vjetroparka biće potrebno da se izgradi preko šest kilometara puteva.\nNa kraju ove godine trebao bi biti raspisan javni poziv za izgradnju solarne elektrane koja će biti pozicionirana 12 kilometara jugoistočno od Trebinja.\nZa ovaj projekat, ERS planira da 136 miliona maraka, koliko je procijenjena vrijednost projekta obezbjedi iz vlastitih sredstava i kredita.\nPrema zvaničnim podacima, “Elektoprivreda Republike Srpske” 56 odsto od ukupne struje proizvodi u termoelektranama a 44 odsto u hidrocentralama.\nKada su u pitanju nabavke koje se odnose na ove izvore, u planu je nabavka opreme za pripremu i oplemenjavanje uglja vrijedne 32 miliona maraka, a najavljena su i investiciona ulaganja od nepunih devet miliona maraka u HES Gornja Drina.\nTagovi: ershrgudsolarna elektrana Trebinje\nKomentari na članak: ERS pravi zaokret od uglja i vode\n28.01.2020 u 16:34\nZaokret bi bio coal phase-out, da danas odluče da pogase TE i rudnike Ugljevik i Gacko do 2025.\n28.01.2020 u 19:08\n29.01.2020 u 21:20\n30.01.2020 u 8:47\nSIPUTE RACKIRCINU SVI ZAEDNO


A1 Telekom Austria produžio Mezzo ugovor – DVB Portal\nA1 Telekom Austria Grupa je obnovila i proširila distribuciju i Mezzo i Mezzo Live HD na svojim A1 pay-TV platformama u srednjoj i istočnoj Evropi.\nBudući da su već bili dostupni u Hrvatskoj, Bjelorusiji i Sloveniji, Mezzo i Mezzo Live HD sada se mogu primati i na A1 pay-TV platformama u Bugarskoj i Sjevernoj Makedoniji.\nOsim što je osigurala proširenu distribuciju oba kanala u CEE regiji, Thema, kompanija Canal+, pomogla je Mezzu da obnovi svoje tehničko partnerstvo s odjelom za emitovanje A1 Grupe koji pruža satelitske usluge za Mezzo Live HD signal u azijsko-pacifičkom regionu, uključujući uplink i satelitski kapacitet na satelitu Apsar-9.\nOsvrćući se na razvoj događaja, Elena Petrova, voditeljica usluga emitovanja i satelita, međunarodnog poslovanja, u A1 Telekom Austria Grupi, rekla je: „Uzbuđeni smo zbog ove nove saradnje koja jača naše partnerstvo i omogućava nam da proširimo MEZZO kanale iu dva nova tržišta unutar otiska A1 Grupe. Pomaže u ubrzavanju distribucije ne samo u Evropi, već iu azijsko-pacifičkom području i na impresivan način potvrđuje da je odjel za emitovanje A1 Grupe pouzdan tehnički partner za TV kanale na globalnom nivou.”\nHervé Boissière, izvršni direktor Mezzoa, dodao je: „Ovo novo prošireno partnerstvo sa A1 Telekom Austria Grupom u Evropi i Aziji ključno je za Mezzo, jer omogućava Mezzo-u i Mezzo Live HD-u da uvijek dosegnu daljnju publiku širom svijeta, koja može uživati u najboljem visokokvalitetna klasična muzika, ples i džez”.\nPhilippe Rouxel, EVP Worldwide Distribution, Thema, rekao je: „Thema je izuzetno sretna što može konsolidirati i proširiti saradnju Mezza sa A1 Telekom Austria Grupom. Ne samo u Evropi, već i širom Azije i Pacifika, zahvaljujući novoj, jačoj distribuciji i tehničkom sporazumu, omogućavajući Mezzo i Mezzo Live HD da nastave da nude najbolje od opere, klasične muzike, džeza i plesa širom sveta”.


INS: Ivancov položio vijenac na spomenik Čurkinu - Citaj Filter\nINS: Ivancov položio vijenac na spomenik Čurkinu\nAmbasador Ruske Federacije u BiH Petar Ivancov položio je danas vijenac na spomen-obilježje ruskom diplomati Vitaliju Čurkinu u Istočnom Sarajevu, a povodom ruskog praznika “Dan diplomata“, koji se obilježava 10. februara.\nIvancov je istakao da se u okviru obilježavanja “Dana diplomata” govori o ulozi Rusije u savremenom svijetu.\n“Drugi razlog zbog kojeg smo se okupili jeste da se prisjetimo Čurkina koji je bio jedinstveni diplomata sa službom u različitim zemljama. Čurkinovi zadaci bili su isti kakve i danas ima Ruska Federacija, a to je zalaganje za mir i bezbjednost kao i za interese naroda zemalja u kojima je službovao“, rekao je Ivancov.\nRuski ambasador je zahvalio predsjedniku Udruženja “Istočna alternativa” Vojinu Pavloviću, administraciji srpskog člana Predsjedništva BiH Milorada Dodika, vlastima Republike Srpske i rukovodstvu Grada Istočnog Sarajeva na doprinosu za podizanje spomenika Čurkinu.\n“Hrabar čin Vitalija Čurkina spasio je Republiku Srpsku od progona, biološkog i geografskog nestanka. Da je 8. jula donesena rezolucija pitanje je da li bi danas bilo mira na ovim prostorima i da li bi Republika Srpska postojala“, rekao je Pavlović.\nOn je najavio da će udruženje “Istočna alternativa” u narednom periodu pokrenuti inicijativu u institucijama Republike Srpske, ali i u Srebrenici i Bratuncu, da bude donesna odluka da se 8. juli, dan kada je stavljen veto na rezoluciju, proglasi neradnim danom i praznikom u Srpskoj.\n“Čurkin je tada izjavio da se prijedlogom takve rezolucije u Savjetu bezbjednosti UN ne doprinosi miru u BiH“, dodao je Vučetić.\nPrethodna JUGOVIĆ I JAKIĆ: Kome i zašto smeta osnivanje Turističke organizacije Pale?\nSledeća ISTOČNA ILIDŽA: Volonterima zahvalnice za humanitarni rad


Pro Industry – Kompozitni materijali\nU industrijsko-procesnim sistemima materijali i uređaji su izloženi trenju, habanju, kavitaciji, koroziji, kao i drugim hemijskim, fizičkim i temperaturnim uticajima određenih materijala u gasovitom, tečnom i čvrstom stanju. Posledice koje nastaju usled tih i takvih uticaja rešavaju se brzo, efikasno, dugotrajno i u potrebnom kvalitetu, sa upotrebom specijalnih kompozitnih materijala predviđenih za sanaciju, zaštitu i reparaciju materijala i uređaja.\nOd 2015. године, Pro Industry doo distributer Devcon, Densit, Irithane Futura, Korrobond i Chockfast proizvoda ITW kompanije za Srbiju u saradnji sa ovlašćenim predstavnikom za ovaj region Evrope BIGA GROUP Ltd.\nPro Industry doo na osnovu partnerskih odnosa sa BIGA GROUP Ltd (ovlašćenim predstavnikom za ovaj region Evrope) kao ekspertom za zaštitu, reparaciju i servisiranje brodskih, platformskih i industrijskih sistema, distribuira i primenjuje navedene kompozitne materijale kao dopunu ili zamenu za određena druga rešenja sanacije, zaštite i reparacije materijala i uređaja u industriji.\nDanas je gotovo nemoguće da se sprovede sanacija i reparacija bez upotrebe kompozitnih materijala koja bi doprinela uštedi vremena i/ili finansijsko-tehničkom napretku. Primena kompozitnih materijala je i do deset puta bolje i prihvatljivije rešenje u odnosu na neke druge načine sanacije i reparacije.\nIzabrani su kao najbolji kompozitni materijali ITW kompanija koja sa više od 50 godina provedenih u razvoju i primeni kako u avijaciji, vojnim programima tako i u mnogim granama industrije poseduje preko 12.000 aktivnih patenata. Na osnovu toga stvoren je i određeni program kao vodič za distrubutere i servisere.\nPrimeri besplatnih aplikacija kod kupaca u Srbiji i regionu potvrđuju da je primena u realnim uslovima rada prava potvrda kvaliteta ponuđenog rešenja.\nMi znamo kako, kada, koliko i kojim postupcima i procesima se može uraditi putem primene kompozitnih materijala u Vašoj kompaniji koji Vam mogu pružiti uštede u vremenu i finansijskim sredstvima, značajno produžavajući vek rada postrojenja uz garanciju. Pozovite nas da u okviru 60 minuta predstavimo Vama i Vašim kolegema iz sektora za pripremu, izvršenje, održavanje i remont informacije o tehnološko-tehničkim rešenjima za Vašu oblast industrije:\nNa osnovu praktičnog iskustva stvorena je baza podataka TechCore® o primeni kompozitnih materijala kako u brodskoj, tako i u eksplatacionoj i proizvodnoj industriji širom sveta. Dostupna je vama zahvaljujući saradnji Pro Industry doo i BIGA GROUP Ltd koja je sa više od 3.500 primera zahtevnih aplikacija kako u istraživačkim studijama tako i u realnim situacijama u industriji omogućila Vama da sami ili u saradnji sa nama kao distributerom odradite potrebno. Baza podataka sadrži fotografije, video snimke same primene kao i određenu tehničku dokumentaciju. Za odobrenje i pristup ovoj bazi podataka obratite se putem email-a na office@proindustry.co.rs


Kalesija: Otvorena fabrika stočne hrane, nova radna mjesta\nNaslovnica Tuzlanski kanton Kalesija Kalesija: Otvorena fabrika stočne hrane, nova radna mjesta\nKalesija – Svečanim presijecanjem vrpce premijer Tuzlanskog kantona Bego Gutić svečano je otvorio fabriku stočne hrane „Emzeta”.\nOva fabrika, najsavremenija ovog tipa u Bosni i Hercegovini, otvorena je u Kalesiji, a riječ je o projektu vrijednom oko 2,5 miliona KM. Posao u fabrici, u prvoj fazi, dobit će deset radnika, a nakon planiranog proširenja kapaciteta, njih još 20. Uz fabriku stočne hrane, otvorena je i savremena poljoprivredna apoteka „Herbal”.\nOvaj projekat zajednička je investicija ulaganju dvojice privrednika Esada Jakubović, vlasnika Fabrike namještaja „Izazov” i Senada Hamzića, doktora veterine. Fabrika „Emzeta” imat će proizvodni mjesečni kapacitet od 600 tona peletirane hrane, te 900 tona miješane hrane za različite namjene. Kako su istaknuli investitori, plan je da „Emzeta” zadovolji potrebe za stočnom hranom na području Tuzlanskog kantona. „Cilj je da sirovine nabavljaju u što je moguće većem postotku od domaćih poljoprivrednih proizvođača, što će riješiti problem tržišnih viškova zaliha, a i istovremeno jačati ovu granu privrede”, istaknuli su Jakubović i Hamzić.\nInače, Kalesija posjeduje izuzetne poljoprivredne potencijale, čemu svjedoči i podatak da se na području ove općine proizvodi najviše mlijeka u Bosni i Hercegovini, a napomenimo i da Tuzlanski kanton u ukupnoj poljoprivrednoj proizvodnji Federacije BiH učestvuje sa oko 30 posto. Prilikom svog obraćanja premijer Tuzlanskog kantona Bego Gutić posebno je naglasio poboljšanje poslovnih prilika u našem kantonu, te istakao zvaničan podatak da je pokrivenost uvoza izvozom u Tuzlanskom kantonu 99%. „Vjerujem da ćemo zahvaljujući ovoj fabrici, iskorištavanjem domaćih resursa, sustići i taj jedan posto, te time u potpunosti pokriti naš uvoz izvozom”, kazao je Gutić.\nPremijer je pohvalio i angažman općinske administracije u Kalesiji, predvođene Ismetom Mešićem, koja je vrlo efikasno riješila pitanje pristupnih puteva ovoj fabrici. Svečanosti su osim brojnih poslovnih partnera prisustvovali brojni predstavnici, kako kantonalnog, tako i federalnog nivoa vlasti.


AP: Iznenađujući uspesi kineske vakcinacione diplomatije\nSvet Autor:Beta02. mar. 202113:048 komentara\nKineska kampanja "vakcinske diplomatije" ostvaruje iznenadjujući uspeh, a Kina je obećala pola milijarde doza svojih vakcina za više od 45 zemalja, prenosi agencija Asošiejted pres u članku o širenju upotrebe kineskih vakcina u svetu.\nKineske vakcine postale su izvor nade za mnoge zemlje koje zavise od kineske pomoći da ih spase od pandemije kovida-19 i šire se u velikom delu sveta uprkos brizi o njihovoj efikasnosti i o tome šta bi Kina mogla da traži zauzvrat, prenosi AP.\nKako Kina uspostavlja i održava svoj uticaj u svetu\nSamo četiri od mnogih kineskih proizvođača vakcina mogu da proizvedu najmanje 2,6 milijardi doza ove godine, veliki deo svetske populacije će na kraju biti vakcinisan ne sa savremenim zapadnim vakcinama koje se hvale ogromnim stopama efikasnosti nego sa skromnim kineskim vakcinama napravljenim na tradicionalan način, navodi agencija.\nUz nedostatak javnih podataka o kineskim vakcinama strahovi oko njihove efikasnosti i bezbednosti su i dalje veliki u zemljama koje od njih zavise, uz dodatnu zabrinutost oko toga šta bi Kina mogla da traži zauzvrat za te isporuke.\nIpak vakcinisanje sa kineskim vakcinama počelo je u više od 25 zemalja, a vakcine su isporučene u još 11 zemalja, na osnovu računice AP zasnovane na izveštajima u tim zemljama i objavama vlada i kompanija.\nTaj poduhvat mogao bi potencijalno da spase ugled Kine koja je rešena da se transformiše u spasioca od predmeta nepoverenja zbog prvobitne reakcije na epidemiju kovida-19.\n„Svakako vidimo da vakcinska diplomatija u realnom vremenu počinje da se sprovodi, a Kina vodi po pitanju toga da može da proizvede vakcine u Kini i da ih učini dostupnim drugima“, rekao je Krišna Udajakumar, stručnjak iz američkog univerziteta Djuk.\nKina je saopštila da obezbedjuje „pomoć u vakcinama“ za 53 zemlje i da izvozi vakcine u 27 ali je odbila molbu AP-a da pokaže spisak tih zemalja.\nPeking demantuje da se bavi vakcinskom diplomatijom i portparol ministarstva spoljnih poslova rekao je da Kina smatra da je vakcina „javno dobro“. Kineski stručnjaci odbaciju bilo kakvu povezanost izmedju izvoza kineskih vakcina i poboljšanja imidža Kine.\nKina se usmerila na zemlje sa niskim i srednjim prihodima koje su u velikoj meri zapostavljene dok su bogate zemlje prigrabile većinu skupih vakcina koje proizvode kompanije kao što su Fajzer i Moderna. I uprkos nekih svojih odlaganja Kina je u velikoj meri kapitalizovala na sporijim od očekivanih isporuka proizvodjača američkih i evropskih vakcina.\nKao mnoge druge zemlje Čile je dobio mnogo manje doza Fajzerove vakcine nego što je prvo obećano, Kineska kompanija Sinovak je delovala brzo i poslala četiri miliona doza.\nIzbor vakcina je ograničen za Čile i mnoge druge zemlje niskih i srednjih prihoda. Isporuka vakcina globalno dominira u bogatim zemljama koje su pokupile 5,4 milijardi od 7,8 milijardi doza nabavljenih u svetu, prema Univerzitetu Djuk.\nKineske vakcine koje mogu da se čuvaju u standardnim frižiderima privlačne su za mnoge zemlje koje možda imaju teškoće da obezbede ultrahladno čuvanje potrebno za vakcine kao što je Fajzer.\nAP podseća da se Sinovak i Sinofarm oslanjaju na tradicionalnu tehnologiju u kojoj se živi virus umrtvi i onda očisti i podstiče imuni odgovor ukazujući da neke zemlje to smatraju bezbednijim od novije, manje dokazane tehnologije nekih zapadnih konkurenata uprkos nedostatku javno dostupnih podataka o bezbednosti kineskih vakcina.\nU Evropi Kina snabdeva vakcine zemljama kao što su Srbija i Madjarska, što je znatna geopolitička pobeda u centralnoj Evropi i na Balkanu gde se Zapad, Kina i Rusija takmiče za politički i ekonomski uticaj, navodi AP.\nAli kineska vakcinska diplomatija će biti samo toliko dobra koliko su vakcine koje nudi, piše AP i dodaje da se one i dalje suočavaju sa preprekama.\n„Za kinesku vakcinu posebno bilo je nedovoljno podataka u poredjenju sa drugim vakcinama“ rekao je jedan bolničar u Egiptu koji je prevazišao svoje prvobitno oklvanje i primio Sinofarmovu vakcinu.\nSinofarm koji je saopštio da je njihova vakcina efikasna 79 odsto na osnovu privremenih podataka sa kliničkih proba, nije želeo da odgovori na molbu za intervju od AP-a.\nKineske kompanije proizvodjači vakcina su bile spore i nekonzistentne u objavljivanju svojih podataka sa proba u poredjenju sa kompanijama kao što su Fajzer i Moderna, rekao je Jandžong Huang, stručnjak za globalno zdravlje u američkom tink-tenku Savetu za spoljne poslove.\nNi jedna od tri kineske vakcine koje se koriste u svetu nisu javno objavile podatke o svojim kliničkim probama u kasnijoj fazi. Kansino (Cansino) još jedna kompanija sa vakcinom sa jednom dozom kaže da je efikasna 65 odsto, ali je odbila da se intervjuiše.\nPostoji i zbrka oko efikasnosti vakcine Sinovaka. U Turskoj gde je Sinovak sproveo deo svojih proba efikasnosti zvaničnici su naveli da su vakcine efkasne 91 odsto. Medjutim u Brazilu, zvaničnici su revidirali stopu efikasnosti sa 78 odsto na tek nešto iznad 50 odsto posle uključivanja blagih infekcija.\nEkpsertski panel u Hongkongu objavio je podatke koje je podneo Sinovak zdravstvenim regulatornim telima koji pokazuju da je vakcina efikasna tek nešto iznad 50 odsto.\nGlobalno, zdravstveni zvaničnici su rekli da je korisna svaka vakcina koja je najmanje 50 odsto efikasna.\nZemlje koje primaju vakcine takodje brinu da bi kineska vakcinska diplomatija mogla da dodje uz odredjenu cenu. Na Filipinima gde Peking donira 600.000 vakcina jedan visoki diplomata rekao je da je kineski ministar spoljnih poslova Vang Ji preneo diskretnu poruku da se ublaži javna kritika oko rastućih kineskih pretenzija u spornom Južnom kineskom moru.\nIpak hitnost pandemije u velikoj meri nadvladava oklevanja oko kineskih vakcina, navodi AP.\n„Vakcine, posebno one proizvedene na Zapadu rezervisane su za bogate zemlje. Mi smo morali da garantujemo vakcinu, bilo koju vakcinu“, rekao je jedan egipatski zvaničnik koji nije želeo da mu se navede ime.


Šta je Merkelova poručila iz Zagreba - Podržava HDZ, govori da je nacionalizam najveća opasnost - NOVI GLAS\nNjemačka kancelarka Angela Merkel izjavila je večeras na predizbornom skupu HDZ-a u Zagrebu da je nacionalizam protivnik koji želi da uništi Evropu.\n– Podržite HDZ i Evropsku narodnu stranku (EPP) – rekla je Merkelova okupljenima u dvorani Cibona u Zagrebu, a taj poziv uputila je na hrvatskom jeziku što je izazvalo oduševljenje prisutnih.\nOna je u govoru pred više hiljada HDZ-ovaca ukazala da nacionalizam pokušava da uništi Evropu i rekla da se protiv toga treba boriti. Merkel je navela da je Evropa “projekat slobode” i da treba raditi na očuvanju mira i slobode.\nNjemačka kancelarka je rekla i da “nije kontradiktorno biti ponosan na svoju zemlju i istovremeno izgrađivati Evropu”.\n– U Njemačkoj sada imamo 74 godina mira. Vi ste još 90-tih imali rat i znate šta to znači i zato je toliko važno da sačuvamo mir – izjavila je Merkelova.\nNjemačka kancelarka ranije danas održala je bilateralni susret sa premijerom Andrejom Plenkovićem. Na zajedničkoj konferenciji za novinare Merkel je rekla da Njemačka načelno podržava evropsku perspektivu zapadnog Balkana, ali da moraju da budu ispunjeni svi kriterijumi za pristupanje.


Podigli se iz pepela i zadivili fudbalsku Srbiju -\nPodigli se iz pepela i zadivili fudbalsku Srbiju\nMnogi su letos sumnjali u nastup na prvoligaškoj sceni fudbalera Loznice.\nUz veliku podršku fudbalske javnosti, klub se odlučio da svoj rejting brani sa domaćim igračima uz samo nekoliko p roverenih pojačanja sa strane. Vlastimir Lukić predsednik FK Loznica napravio je presedan u istoriji kluba. Po prvi put klub igra profesionalni rang sa 90% igrača iz Loznice. Upravo ovaj predsednik je u proteklim godinama vratio sve dugove kluba koji su se nagomilali od predhodnog učešća u Prvoj ligi Srbije kada je za Loznicu igralo 17 fudbalera sa strane i dva trenera. Tako je novac građana Loznice odlazio iz Loznice i uz sve to nagomilali su se troškovi hranarine i tekućih troškova, što je dovelu klub u blokadu ali i ispadanja iz lige. Trebalo je domaćinski poslovati proteklih godina kako bi se sve vratilo.\nDanas klub igra isti rang uz minimalne troškove i posle 13 kola nalazi se na 5 mestui , samo 5 bodova zaostatka do elite. Uz sve to ponosno igraju i predstavljaju grad širom Srbije, o njima se priča, piše i svi pitju ko su Komarčević, Stanojević, Ružić , Matić… Jel ovo slučajno pitali smo predsednika kluba Vlastimira Lukića\n-Ništa nije slučajno, prošli smo veoma teško vreme proteklih godina, poslovali smo kako kažete domaćinski i tako ćemo nastaviti. U klubu svako radi svoj posao, tako nam je letos prodefilovalo 30 fudbalera sa strane od kojih je Dragan Mićić izabrao par njih sve ostalo su naša deca iz Loznice. Moram da pohvalim sve fudbalere na čelu sa trenerom za dosadašnji uspeh u Prvoj ligi i nadam se da će tako nastaviti do kraja prvenstva – kazao je Vlastimir Lukić\nPodigla se Loznica iz pepela i zadivila fudbalsku Srbiju.\nOstaje žal što ove poslednje utakmice na Lagatoru ne mogu pratiti gledaoci uživo, uskoro počinje izgradnja novog stadiona dok će stari Lagator otići u istoriju.\nTags: Fudbal, Lagator, Loznica\nPrevious Dnevni zdravstveni izveštaj (04.11.2020)\nNext Postavlja se nova rasveta u hali Lagator (video)\nOdržana tradicionalna 11. Skobaljijada i Gurmanijada (video+foto)\nOpada broj zaraženih, mladi odlučujuća karika u borbi protiv koronavirusa\nBOKS Loznica – Sombor 10:12 (video)\nLoznica:Vakcinacija boraca i ratnih veterana Srbije i Republike Srpske (video)\nBojić u reprezentaciji Srbije U 19


LICITACIJA NEKRETNINA U VLASNIŠTVU GRADA BEOGRADA 10. JUNA 2015 GODINE\n•\tLICITACIJA NEKRETNINA U VLASNIŠTVU GRADA BEOGRADA 10. JUNA 2015 GODINE\nGrad Beograd će na licitaciji 10. juna ponuditi prvu nekretninu za koje su regulisani imovinsko pravni odnosi, rekao je gradski menadžer, Goran Vesić.\n- Grad je zgradu Beobanke na Zelenom vencu ponovo ponudio na prodaju po procenjenoj vrednosti od 3.984.504,71 evra, što je niža cena nego na prethodnoj licitaciji, na kojoj nije bilo zainteresovanih kupaca. Ponude za prodaju ove zgrade se prikupljaju do 8. juna, a licitacija će se održati 10. juna - rekao je Vesić.\nVesić je najavio da će grad veoma brzo na prodaju ponuditi i Omladinski stadion na Karaburmi, čija se vrednost procenjuje kao i 26 stanova čija je procenjena ukupna vrednost 985.910 evra.\nU međuvremenu, kako je dodao, priprema se pravna dokumentacija, odnosno vrši se uknjiženje za još jedan broj stanova kao i poslovne prostore koji su u vlasništvu Grada kako bi bili ponuđeni na prodaju.\n- Grad je u poslednjih godinu dana evidentirao sve nekretnine na koje polaže pravo, ali je uknjižena tek svaka osma. U ovom trenutku imamo upisano pravo svojine na svega 2.242 objekata od 18.994. U svim slučajevima, kojih je preko 16.500, vodimo postupak upisa imovine, dokazujući da smo mi vlasnici. Među njima ima i nekretnina van teritorije Beograda, ali i van teritorije Srbije kao što je vila na Bledu i nekoliko odmarališta na Hvaru i u drugim delovima Hrvatske. Cena nepokretnosti se formira na bazi procene organizacione jedinice gradskog Sekretarijata za finansije - istakao je Vesić.\nPrema njegovim rečima, Beograd treba da zadrži samo one nekretnine u svom vlasništvu koje su neophodne za funkcionisanje grada i komunalnih preduzeća. Sve ostale nekretnine, dodao je, treba ponuditi na prodaju ili ih iznajmiti kako bi Beograd prihodovao.


Suđenje Terziću: Izostali fudbaleri | Novosti.RS\n09. 02. 2012. u 21:00\nPRED Višim sudom u Beogradu u četvrtak se ponovo nije pojavio nijedan od fudbalera koji su bili pozvani da svedoče u nastavku postupka protiv Zvezdana Terzića, bivšeg predsednika Fudbalskog saveza Srbije, optuženog za zloupotrebu službenog položaja. Kako su realizovani njihovi transferi iz OFK Beograd u inostrane klubove, za koje tužilaštvo tvrdi da nisu odrađeni u skladu sa zakonom, trebalo je da objasne Branislav Ivanović, Vanja Grubač, Srđan Stanić i Marko Baša.\nKao svedok u četvrtak je saslušan Milenko Radoman, nekadašnji upravnik Okružnog zatvora u Beogradu, koji je u vreme transfera Vanje Grubača bio član Upravnog odbora OFK. On je ispričao da je u vreme Grubačevog dolaska u OFK 1997. godine klub bio u velikim problemima i da se od njegovog dolaska puno očekivalo.\n- Sa Grubačem je sklopljen ugovor da u klub dođe bez naknade, ali da kada da bude odlazio, OFK ne uzima nikakvu odštetu već da sav novac pripadne njemu - kazao je Radoman.\nPitanje za pravosudne organe-cemu saslusavanje fudbalera.?Pa nije doticni ostetio njih ,nego klub i to u vesemilionskim ciframa.Sigurno je jedno;ili da tuzilastvo ne zna a samim tim i ne radi svoj posao ili nece.Optuzeni, se vec ionako hvali da ima dousnike u svim interesnim sferama(pri tome najvise apostrofira policiju),i sta reci?I dalje je prvi covek tog istog kluba,i,dalje preti,i, dalje demonstrira silu i..........?Da li je njegov OFKBeograd,njegovo vlasnistvo,ulozio covek svoje pare?\nsudbina je cudna opet ce se upravnik zatvora i terzic druziti...\nKao svedok u četvrtak je saslušan Milenko Radoman, nekadašnji upravnik Okružnog zatvora u Beogradu, koji je u vreme transfera Vanje Grubača bio član Upravnog odbora OFK. Ha..ha..a za to vreme kriminalci beže iz zatvora.\nNista ne vredi kada kadija te tuzi kadija te sudi.Skoro sve te sudije su dojucerasnji njegovi prijatelji kada su zajedno bili clanovi komunisticke partije Srbije a kasnije i clanovi socijalisticke partije.